qundao/data-zh-poetry huggingface dataset:
读唐书忠义传
作者：陆游
朝代：宋

志士慕古人，忠臣挺奇节。
就死有处所，天日为无色。
太义孰不知，临难欠健决。
我思杲卿发，可配嵇绍血。
读唐人乐府戏拟思妇怨
作者：陆游
朝代：宋
体裁：七言律诗

一自门前征马嘶，此心常与断云西。双飞空羡雉朝雊，独泣忍闻乌夜啼。辽海昼昏尘漠漠，杜陵春到草萋萋。孤愁可为邻姬说，只有临樽醉似泥。
读唐人乐府戏拟思妇怨
作者：陆游
朝代：宋

一自门前征马嘶，此心常与断云西。双飞空羡雉朝雊，独泣忍闻乌夜啼！辽海昼昏麈漠漠，杜陵春到草萋萋。孤愁可为邻姬说，只有临樽醉似泥。
读唐人愁诗戏作五首
作者：陆游
朝代：宋

少时唤愁作底物，老境方知世有愁。忘尽世间愁故在，和身忘却始应休。清愁自是诗中料，向使无愁可得诗。不属僧窗孤宿夜，即还山驿旅游时。天恐文人未尽才，常教零落在蒿莱。不为千载离骚计，屈子何由泽畔来。我辈情钟不自由，等闲白却九分头。此怀岂独骚人事，三百篇中半是愁。飞雪安能住酒中，闲愁见酒亦消融。山家有力参天地，不放清尊一日空。
读唐人愁诗戏作五首·其一
作者：陆游
朝代：宋
体裁：七言绝句

少时唤愁作底物，老境方知世有愁。忘尽世间愁故在，和身忘却始应休。
读唐人愁诗戏作五首·其三
作者：陆游
朝代：宋
体裁：七言绝句

天恐文人未尽才，常教零落在蒿莱。不为千载离骚计，屈子何由泽畔来。
读唐人愁诗戏作五首·其二
作者：陆游
朝代：宋
体裁：七言绝句

清愁自是诗中料，向使无愁可得诗。不属僧窗孤宿夜，即还山驿旅游时。
读唐人愁诗戏作五首·其五
作者：陆游
朝代：宋
体裁：七言绝句

飞雪安能住酒中，闲愁见酒亦消融。山家有力参天地，不放清尊一日空。
读唐人愁诗戏作五首·其四
作者：陆游
朝代：宋
体裁：七言绝句

我辈情钟不自由，等闲白却九分头。此怀岂独骚人事，三百篇中半是愁。
读夏书
作者：陆游
朝代：宋
体裁：七言绝句

巨浸稽天日沸腾，九州人死若丘陵。一朝财得居平土，峻宇雕墙已遽兴。
读宛陵先生诗
作者：陆游
朝代：宋

李杜不复作，梅公真壮哉。岂惟凡骨换，要是顶门开。锻鍊无遗力，渊源有自来。平生解牛手，馀刃独恢恢。
读宛陵先生诗
作者：陆游
朝代：宋

李杜不复作，梅公真壮哉！岂惟凡骨换，要是顶门开。锻链无遗力，渊源有自来。平生解牛手，余刃独恢恢。
读宛陵先生诗
作者：陆游
朝代：宋

李杜不復作，梅公真壮哉。
岂惟凡骨换，要是顶门开。
锻炼无遗力，渊源有自来。
平生解牛手，余刃独恢恢。
读宛陵先生诗
作者：陆游
朝代：宋
体裁：七言律诗

欧尹追还六籍醇，先生诗律擅雄浑。导河积石源流正，维岳崧高气象尊。玉磬漻漻非俗好，霜松郁郁有春温。向来不导无讥评，敢保诸人未及门。
读宛陵先生诗
作者：陆游
朝代：宋

欧尹追还六籍醇，先生诗律擅雄浑。
导河积石源流正，维岳崧高气象尊。
玉磬漻漻非俗好，霜松郁郁有春温。
向来不道无讥评，敢保诸人未及门。
读後汉书
作者：陆游
朝代：宋
体裁：七言绝句

季英行年九十八，犹灌园蔬授六经。我欲图之置斋壁，世无顾陆善丹青。
读後汉书
作者：陆游
朝代：宋

赁舂老子吾所慕，垂世文章宁在多！诗不删来二千载，世间惟有五噫歌。
读旧稿有感
作者：陆游
朝代：宋

我少则嗜书，于道本无得。
譬如昌歜芰，乃自性一癖。
老来百事废，惟此尚自力。
岂惟绝庆吊，乃至忘寝食。
吟哦杂诵咏，不觉日既夕。
文辞顾浅懦，望古空太息。
世俗不可解，更为着金石。
收敛固已迟，虽悔终何益。
君看老农夫，法亦传后稷。
持此少自宽，陶然送余日。
读旧稿有感
作者：陆游
朝代：宋

我少则嗜书，于道本无得。譬如昌歜芰，乃自性一癖。老来百事废，惟此尚自力。岂惟绝庆吊，乃至忘寝食。吟哦杂诵咏，不觉日既夕。文辞顾浅懦，望古空太息。世俗不可解，更为著金石。收敛固已迟，虽悔终何益。君看老农夫，法亦传后稷。持此少自宽，陶然送馀日。
读旧稿有感
作者：陆游
朝代：宋

我少则嗜书，于道本无得，譬如昌歜芰，乃自性一癖。老来百事废，惟此尚自力，岂惟绝庆吊，乃至忘寝食。吟哦杂诵咏，不觉日既夕。文辞顾浅懦，望古空太息，世俗不可解，更为著金石。收歛固已迟，虽悔终何益！君看老农夫，法亦传后稷。持此少自宽，陶然送余日。
读易
作者：陆游
朝代：宋

大易中含造化机，王何元未造精微。乾坤要自吾身看，卧听鸡鸣起索衣。
读易
作者：陆游
朝代：宋

大易中含造化机，王何元未造精微。
干坤要自吾身看，卧听鸡鸣起索衣。
读易
作者：陆游
朝代：宋
体裁：七言绝句

揖逊干戈两不知，巢居穴处各熙熙。无端凿破乾坤秘，祸始羲皇一画时。
读易
作者：陆游
朝代：宋

揖逊干戈两不知，巢居穴处各熙熙。
无端凿破干坤秘，祸始羲皇一画时。
读易二首
作者：陆游
朝代：宋

羸躯抱疾时时剧，白发乘衰日日增。净扫东窗读周易，笑人投老欲依僧。老喜杜门常谢客，病惟读易不迎医。冬来更愧乖慵甚，醉过收荞下麦时。
读易二首·其一
作者：陆游
朝代：宋

羸躯抱疾时时剧，白发乘衰日日增。净扫东窗读周易，笑人投老欲依僧。
读易二首·其一
作者：陆游
朝代：宋

羸躯抱疾时时剧，白髮乘衰日日增。
凈扫东窗读周易，笑人投老欲依僧。
读易二首·其二
作者：陆游
朝代：宋
体裁：七言绝句

老喜杜门常谢客，病惟读易不迎医。冬来更愧乖慵甚，醉过收荞下麦时。
读晋书
作者：陆游
朝代：宋

诸公日饫万钱厨，人乳蒸豚玉食无。
谁信秋风雒城裏，有人归棹为莼鲈。
读晋书
作者：陆游
朝代：宋

诸公日饫万钱厨，人乳蒸豚玉食无。谁信秋风雒城里，有人归棹为莼鲈。
读晋书
作者：陆游
朝代：宋

诸公日饫万钱厨，人乳蒸豚玉食无。谁信秋风雒城里，有人归棹为蓴鲈。
读李杜诗
作者：陆游
朝代：宋
体裁：五言律诗

濯锦沧浪客，青莲澹荡人。才名塞天地，身世老风尘。士固难推挽，人谁不贱贫。明窗数编在，长与物华新。
读李杜诗
作者：陆游
朝代：宋

濯锦沧浪客，青莲澹荡人。才名塞天地，身世老风尘。士固难推挽，人谁不贱贫？明窗数编在，长与物华新。
读李泌事偶书
作者：陆游
朝代：宋
体裁：七言绝句

莘渭当时已误来，商山芝老更堪哀。人生若要常无事，两颗梨须手自煨。
读杜诗
作者：陆游
朝代：宋

千载诗亡不复删，少陵谈笑即追还。常憎晚辈言诗史，清庙生民伯仲间。
读杜诗
作者：陆游
朝代：宋

千载诗亡不復删，少陵谈笑即追还。
常憎晚辈言诗史，清庙生民伯仲间。
读杜诗
作者：陆游
朝代：宋
体裁：古风

城南杜五少不羁，意轻造物呼作儿。一门酣法到孙子，熟视严武名挺之。看渠胸次隘宇宙，惜哉千万不一施。空回英概入笔墨，生民清庙非唐诗。向令天开太宗业，马周遇合非公谁。后世但作诗人看，使我抚几空嗟咨。
读杜诗
作者：陆游
朝代：宋

城南杜五少不羁，意轻造物呼作儿。一门酣法到孙子，熟视严武名挺之。看渠胸次隘宇宙，惜哉千万不一施！空回英概入笔墨，生民清庙非唐诗。向令天开太宗业，马周遇合非公谁？後世但作诗人看，使我抚几空嗟咨！
读杜诗偶成
作者：陆游
朝代：宋
体裁：七言绝句

一念宁容事物侵，天魔元自是知音。拾遗大欠修行力，小吏相轻尚动心。
读杜诗偶成
作者：陆游
朝代：宋

一念寜容事物侵，天魔元自是知音。
拾遗大欠修行力，小吏相轻尚动心。
读林逋魏野二处士诗
作者：陆游
朝代：宋

君复仲先真隐沦，笔端亦自斡千钧。闲中一句终难道，何况市朝名利人。
读林逋魏野二处士诗
作者：陆游
朝代：宋

君复仲先真隐沦，笔端亦自斡千钧。闲中一句终难道，何况市朝名利人！
读林逋魏野二处士诗
作者：陆游
朝代：宋

君復仲先真隐沦，笔端亦自斡千钧。
闲中一句终难道，何况市朝名利人。
读渊明诗
作者：陆游
朝代：宋

渊明甫六十，遽觉前途迮。
作诗颇感槩，自谓当去客。
吾年久过此，霜雪纷满帻。
岂惟仆整驾，已迫牛负轭。
奈何不少警，玩此白驹隙。
倾身事诗酒，废日弄泉石。
梅花何预汝，一笑从渠索。
顾以有限身，儿戏作无益。
一床宽有余，虚室自生白。
要当弃百事，言从老聃役。
读渊明诗
作者：陆游
朝代：宋

渊明甫六十，遽觉前途迮。作诗颇感槩，自谓当去客。吾年久过此，霜雪纷满帻。岂惟仆整驾，已迫牛负轭。奈何不少警，玩此白驹隙。倾身事诗酒，废日弄泉石。梅花何预汝，一笑从渠索。顾以有限身，儿戏作无益。一床宽有馀，虚室自生白。要当弃百事，言从老聃役。
读渊明诗
作者：陆游
朝代：宋

渊明甫六十，遽觉前途迮，作诗颇感慨，自谓当去客。吾年久过此，霜雪纷满帻，岂惟仆整驾，已迫牛负轭。奈何不少警，玩此白驹隙。倾身事诗酒，废日弄泉石；梅花何预汝，一笑从渠索。顾以有限身，儿戏作无益。一床宽有余，虚室自生白，要当弃百事，言从老聃役。
读王季夷旧所寄诗
作者：陆游
朝代：宋

灯前忽见季夷诗，泪洒行间不自知。
醉别西津如昨日，露晞沤灭己多时。
读王季夷旧所寄诗
作者：陆游
朝代：宋

灯前忽见季夷诗，泪洒行间不自知。醉别西津如昨日，露晞沤灭已多时。
读王季夷旧所寄诗
作者：陆游
朝代：宋

灯前忽见季夷诗，泪洒行间不自知。醉别西津如昨日，露曦沤灭已多时。
读王摩诘诗爱其散发晚未簪道书行尚把之句因
作者：陆游
朝代：宋

万金筑华堂，千金教新音，不知忧患场，著脚日愈深。
今人喜议古，後亦将议今，使汝有子孙，闻之亦何心？邓通擅铜山，死日无一簪，未死汝勿喜，五溪多毒淫。
读王摩诘诗爱其散发晚未簪道书行尚把之句因
作者：陆游
朝代：宋

二十游名场，最号才智下。
蹭蹬六十年，亦有茆一把。
典衣租黄犊，乘雨耕绿野，西成得一饱，敢计泥没踝。
住久邻好深，百事通乞假，秋高小瓮香，相唤注老瓦。
读王摩诘诗爱其散发晚未簪道书行尚把之句因
作者：陆游
朝代：宋

仕宦五十年，所至不黔突，取鱼固舍熊，挟兔那恨鹘。
退归息厌厌，谁敢书咄咄。
屋穿每茨草，驴瘦可数骨。
秋风忽已厉，落叶衬残月，脱巾坐中庭，清冷入毛发。
读王摩诘诗爱其散发晚未簪道书行尚把之句因
作者：陆游
朝代：宋

往岁著朝衫，晨起事如汇。
告归卧孤村，枯淡有余味。
闭门绝外慕，自谓真富贵。
萧然毕吾生，地下亦增气。
里翁恋儿女，小疾辄忧畏。
惟穷可赊死，我在君亦未。
读王摩诘诗爱其散发晚未簪道书行尚把之句因
作者：陆游
朝代：宋

往者游青城，犹及二三老，稽首出世师，数语穷至道。
妻子真弊屣，弃去恨不早。
俯仰才几时，残骸日衰槁。
吾儿有奇骨，亦复至幽讨。
金丹傥可成，白发何足扫！
读王摩诘诗爱其散发晚未簪道书行尚把之句因
作者：陆游
朝代：宋

我爱古竹枝，每歌必三反。
孤舟上荆巫，天末未觉远。
最奇扇子峡，恨不遂高遯。
荆棘蜀故宫，烟水楚废苑。
至今清夜梦，百丈困牵挽。
人生如寄尔，勿叹流年晚。
读王摩诘诗爱其散发晚未簪道书行尚把之句因
作者：陆游
朝代：宋

我生本江湖，岁月不可算。
采药游名山，所历颇萧散。
一逢巢居翁，见谓於我馆，酌泉啖松柏，每得造膝款。
行道不自力，残发日已短。
海山故不远，谪限何时满？
读王摩诘诗爱其散发晚未簪道书行尚把之句因
作者：陆游
朝代：宋

稚川师郑君，才及一卷书。
书大仅如箸，度世盖有余。
想其所论说，妙极轩昊初。
内篇今虽存，亦复饱蠹鱼。
我欲探其原，蹇步空趑趄。
安得插两翅，从公游太虚？
读王摩诘诗爱其散发晚未簪道书行尚把之句因
作者：陆游
朝代：宋

行年过八十，形悴神则旺。
往来江湖间，垂老犹疏放。
沧波浩无津，天遣遂微尚。
剡溪挂风帆，渔浦理烟榜，奇云出深谷，新月生叠嶂。
兴怀晋诸贤，谁能续遗唱？
读王摩诘诗爱其散发晚未簪道书行尚把之句因
作者：陆游
朝代：宋

隐书有三景，字字当力行。寸地与尺宅，可以久汝生。泝流归昆虚，坚守临长城，一旦告成功，河塞黄金成，笙鹤适缑山，貂蝉朝玉京。即今修行地，千古名还婴。
读王摩诘诗爱其散发晚未簪道书行尚把之句因用为韵赋古风十首亦皆物外事也
作者：陆游
朝代：宋

我生本江湖，岁月不可算。采药游名山，所历颇萧散。一逢巢居翁，见谓于我馆。酌泉啖松柏，每得造膝款。行道不自力，残发日已短。海山故不远，谪限何时满。仕宦五十年，所至不黔突。取鱼固舍熊，挟兔那恨鹘。退归息厌厌，谁敢书咄咄。屋穿每茨草，驴瘦可数骨。秋风忽已厉，落叶衬残月。脱巾坐中庭，清冷入毛发。我爱古竹枝，每歌必三反。孤舟上荆巫，天末未觉远。最奇扇子峡，恨不遂高遁。荆棘蜀故宫，烟水楚废苑。至今清夜梦，百丈困牵挽。人生如寄尔，勿叹流年晚。往岁著朝衫，晨起事如汇。告归卧孤村，枯淡有馀味。闭门绝外慕，自谓真富贵。萧然毕吾生，地下亦增气。里翁恋儿女，小疾辄忧畏。惟穷可赊死，我在君亦未。万金筑华堂，千金教新音。不知忧患场，著脚日愈深。今人喜议古，后亦将议今。使汝有子孙，闻之亦何心。邓通擅铜山，死日无一簪。未死汝勿喜，五溪多毒淫。往者游青城，犹及二三老。稽首出世师，数语穷至道。妻子真弊屣，弃去恨不早。俯仰才几时，残骸日衰槁。吾儿有奇骨，亦复至幽讨。金丹傥可成，白发何足扫。稚川师郑君，才及一卷书。书大仅如箸，度世盖有馀。想其所论说，妙极轩昊初。内篇今虽存，亦复饱蠹鱼。我欲探其原，蹇步空趑趄。安得插两翅，从公游太虚。隐书有三景，字字当力行。寸地与尺宅，可以久汝生。溯流归昆虚，坚守临长城。一旦告成功，河塞黄金成。笙鹤适缑山，貂蝉朝玉京。即今修行地，千古名还婴。行年过八十，形悴神则旺。往来江湖间，垂老犹疏放。沧波浩无津，天遣遂微尚。剡溪挂风帆，渔浦理烟榜。奇云出深谷，新月生叠嶂。兴怀晋诸贤，谁能续遗唱。二十游名场，最号才智下。蹭蹬六十年，亦有茆一把。典衣租黄犊，乘雨耕绿野。西成得一饱，敢计泥没踝。住久邻好深，百事通乞假。秋高小瓮香，相唤注老瓦。
读王摩诘诗爱其散发晚未簪道书行尚把之句因用为韵赋古风十首亦皆物外事也·其七
作者：陆游
朝代：宋

稚川师郑君，才及一卷书。书大仅如箸，度世盖有馀。想其所论说，妙极轩昊初。内篇今虽存，亦复饱蠹鱼。我欲探其原，蹇步空趑趄。安得插两翅，从公游太虚。
读王摩诘诗爱其散发晚未簪道书行尚把之句因用为韵赋古风十首亦皆物外事也·其三
作者：陆游
朝代：宋

我爱古竹枝，每歌必三反。孤舟上荆巫，天末未觉远。最奇扇子峡，恨不遂高遁。荆棘蜀故宫，烟水楚废苑。至今清夜梦，百丈困牵挽。人生如寄尔，勿叹流年晚。
读王摩诘诗爱其散发晚未簪道书行尚把之句因用为韵赋古风十首亦皆物外事也·其九
作者：陆游
朝代：宋

行年过八十，形悴神则旺。往来江湖间，垂老犹疏放。沧波浩无津，天遣遂微尚。剡溪挂风帆，渔浦理烟榜。奇云出深谷，新月生叠嶂。兴怀晋诸贤，谁能续遗唱。
读王摩诘诗爱其散发晚未簪道书行尚把之句因用为韵赋古风十首亦皆物外事也·其二
作者：陆游
朝代：宋

仕宦五十年，所至不黔突。取鱼固舍熊，挟兔那恨鹘。退归息厌厌，谁敢书咄咄。屋穿每茨草，驴瘦可数骨。秋风忽已厉，落叶衬残月。脱巾坐中庭，清冷入毛发。
读王摩诘诗爱其散发晚未簪道书行尚把之句因用为韵赋古风十首亦皆物外事也·其五
作者：陆游
朝代：宋

万金筑华堂，千金教新音。不知忧患场，著脚日愈深。今人喜议古，后亦将议今。使汝有子孙，闻之亦何心。邓通擅铜山，死日无一簪。未死汝勿喜，五溪多毒淫。
读王摩诘诗爱其散发晚未簪道书行尚把之句因用为韵赋古风十首亦皆物外事也·其八
作者：陆游
朝代：宋

隐书有三景，字字当力行。寸地与尺宅，可以久汝生。溯流归昆虚，坚守临长城。一旦告成功，河塞黄金成。笙鹤适缑山，貂蝉朝玉京。即今修行地，千古名还婴。
读王摩诘诗爱其散发晚未簪道书行尚把之句因用为韵赋古风十首亦皆物外事也·其六
作者：陆游
朝代：宋

往者游青城，犹及二三老。稽首出世师，数语穷至道。妻子真弊屣，弃去恨不早。俯仰才几时，残骸日衰槁。吾儿有奇骨，亦复至幽讨。金丹傥可成，白发何足扫。
读王摩诘诗爱其散发晚未簪道书行尚把之句因用为韵赋古风十首亦皆物外事也·其四
作者：陆游
朝代：宋

往岁著朝衫，晨起事如汇。告归卧孤村，枯淡有馀味。闭门绝外慕，自谓真富贵。萧然毕吾生，地下亦增气。里翁恋儿女，小疾辄忧畏。惟穷可赊死，我在君亦未。
读王摩诘诗爱其散髮晚未簪道书行尚把之句因用为韵赋古风十首亦皆物外事也·其一
作者：陆游
朝代：宋

我生本江湖，岁月不可算。
采药游名山，所历颇萧散。
一逢巢居翁，见谓于我馆。
酌泉啖松柏，每得造膝款。
行道不自力，残髮日已短。
海山故不远，谪限何时满。
读王摩诘诗爱其散髮晚未簪道书行尚把之句因用为韵赋古风十首亦皆物外事也·其一〇
作者：陆游
朝代：宋
体裁：古风

二十游名场，最号才智下。蹭蹬六十年，亦有茆一把。典衣租黄犊，乘雨耕绿野。西成得一饱，敢计泥没踝。住久邻好深，百事通乞假。秋高小瓮香，相唤注老瓦。
读王摩诘诗爱其散髮晚未簪道书行尚把之句因用为韵赋古风十首亦皆物外事也·其七
作者：陆游
朝代：宋

稚川师郑君，纔及一卷书。
书大仅如箸，度世盖有余。
想其所论说，妙极轩昊初。
内篇今虽存，亦復饱蠹鱼。
我欲探其原，蹇步空趑趄。
安得插两翅，从公游太虚。
读王摩诘诗爱其散髮晚未簪道书行尚把之句因用为韵赋古风十首亦皆物外事也·其三
作者：陆游
朝代：宋

我爱古竹枝，每歌必三反。
孤舟上荆巫，天末未觉远。
最奇扇子峡，恨不遂高遯。
荆棘蜀故宫，烟水楚废苑。
至今清夜梦，百丈困牵挽。
人生如寄尔，勿嘆流年晚。
读王摩诘诗爱其散髮晚未簪道书行尚把之句因用为韵赋古风十首亦皆物外事也·其九
作者：陆游
朝代：宋

行年过八十，形悴神则旺。
往来江湖间，垂老犹疏放。
沧波浩无津，天遣遂微尚。
剡溪挂风帆，渔浦理烟榜。
奇云出深谷，新月生迭嶂。
兴怀晋诸贤，谁能续遗唱。
读王摩诘诗爱其散髮晚未簪道书行尚把之句因用为韵赋古风十首亦皆物外事也·其二
作者：陆游
朝代：宋

仕宦五十年，所至不黔突。
取鱼固舍熊，挟兔那恨鹘。
退归息厌厌，谁敢书咄咄。
屋穿每茨草，驴瘦可数骨。
秋风忽已厉，落叶衬残月。
脱巾坐中庭，清冷入毛髮。
读王摩诘诗爱其散髮晚未簪道书行尚把之句因用为韵赋古风十首亦皆物外事也·其五
作者：陆游
朝代：宋

万金筑华堂，千金教新音。
不知忧患场，着脚日愈深。
今人喜议古，后亦将议今。
使汝有子孙，闻之亦何心。
邓通擅铜山，死日无一簪。
未死汝勿喜，五溪多毒淫。
读王摩诘诗爱其散髮晚未簪道书行尚把之句因用为韵赋古风十首亦皆物外事也·其八
作者：陆游
朝代：宋

隐书有三景，字字当力行。
寸地与尺宅，可以久汝生。
泝流归昆虚，坚守临长城。
一旦告成功，河塞黄金成。
笙鹤适缑山，貂蝉朝玉京。
即今修行地，千古名还婴。
读王摩诘诗爱其散髮晚未簪道书行尚把之句因用为韵赋古风十首亦皆物外事也·其六
作者：陆游
朝代：宋

往者游青城，犹及二三老。
稽首出世师，数语穷至道。
妻子真弊屣，弃去恨不早。
俯仰纔几时，残骸日衰槁。
吾儿有奇骨，亦復至幽讨。
金丹傥可成，白髮何足扫。
读王摩诘诗爱其散髮晚未簪道书行尚把之句因用为韵赋古风十首亦皆物外事也·其四
作者：陆游
朝代：宋

往岁着朝衫，晨起事如彙。
告归卧孤村，枯淡有余味。
闭门绝外慕，自谓真富贵。
萧然毕吾生，地下亦增气。
里翁恋儿女，小疾辄忧畏。
惟穷可赊死，我在君亦未。
读程秀才诗
作者：陆游
朝代：宋

程子晚相得，居然一坐倾。新诗欲飞动，病眼为开明。英妙非凡质，衰迟畏后生。吾徒可相贺，五字有长城。
读程秀才诗
作者：陆游
朝代：宋

程子晚相得，居然一坐倾。
新诗欲飞动，病眼为开明。
英妙非凢质，衰迟畏后生。
吾徒可相贺，五字有长城。
读程秀才诗
作者：陆游
朝代：宋

程子晚相得，居然一坐倾。新诗欲飞动，病眼未开明。英妙非凡质，衰迟畏後生。吾徒可相贺，五字有长城。
读穷居五字慨然有感復作一首自解
作者：陆游
朝代：宋
体裁：五言律诗

布褐营身足，茅茨置榻宽。食非依漂母，菜不仰园官。小蹇鞍鞯黑，羸僮骨相酸。丹青能写此，千载尚传观。
读经
作者：陆游
朝代：宋
体裁：七言绝句

半升粟饭养残躯，晨起衣冠读典谟。莫谓此生无用处，一身自是一唐虞。
读经示儿子
作者：陆游
朝代：宋
体裁：五言律诗

通经本训诂，讲字极声形。未尽寸心苦，已销双鬓青。惧如临战阵，敬若在朝廷。此是吾家事，儿曹要细听。
读老子
作者：陆游
朝代：宋

放翁晨兴坐龟堂，古铜匜烧海南香。
临目接手精思床，身如槁木心如墙。
八十一章独置傍，徐起开读声琅琅。
怳然亲见古伯阳，袂属关尹肩庚桑。
孰能试之出毫芒，末俗可复跻羲黄？阴符伪书实荒唐，稚川金丹空有方。
人生忽如瓦上霜，勿恃强健轻年光！
读老子
作者：陆游
朝代：宋

放翁晨兴坐龟堂，古铜匜烧海南香。
临目接手精思床，身如槁木心如墙。
八十一章独置傍，徐起开读声琅琅。
怳然亲见古伯阳，袂属关尹肩庚桑。
孰能试之出毫芒，末俗可復跻羲黄。
阴符僞书实荒唐，稚川金丹空有方。
人生忽如瓦上霜，勿恃强健轻年光。
读老子
作者：陆游
朝代：宋

放翁晨兴坐龟堂，古铜匜烧海南香。临目接手精思床，身如槁木心如墙。八十一章独置傍，徐起开读声琅琅。恍然亲见古伯阳，袂属关尹肩庚桑。孰能试之出毫芒，末俗可复跻羲黄。阴符伪书实荒唐，稚川金丹空有方。人生忽如瓦上霜，勿恃强健轻年光。
读老子
作者：陆游
朝代：宋
体裁：五言律诗

道德五千言，巍巍众妙门。管窥那见豹，指染仅尝鼋。正尔分章句，谁欤达本源。蜀庄犹不死，过我得深论。
读老子
作者：陆游
朝代：宋

道德五千言，巍巍众妙门。管窥那见豹？指染仅尝鼋。正尔分章句，谁欤达本源？蜀庄犹不死，过我得深论。
读老子传
作者：陆游
朝代：宋

巍巍阙里与天崇，礼乐诗书万世宗。但说周公曾入梦，宁于老氏叹犹龙。
读老子传
作者：陆游
朝代：宋

巍巍阙里与天崇，礼乐诗书万世宗。
但说周公曾入梦，宁于老氏嘆犹龙。
读老子传
作者：陆游
朝代：宋

巍巍阙里与天崇，礼乐诗书万世宗。但说周公曾入梦，宁於老氏叹犹龙？
读老子有感
作者：陆游
朝代：宋

左史倚相读皇坟，学者尚得窥全浑。孰为武成二三策，宁取道德五千言。巢居结绳事益远，浇淳散朴忍复论。安得深山老不死，坐待古俗还羲轩。
读老子有感
作者：陆游
朝代：宋

左史倚相读皇坟，学者尚得窥全浑。
孰为武成二三策，宁取道德五千言。
巢居结绳事益远，浇淳散朴忍复论？安得深山老不死，坐待古俗还羲轩！
读老子有感
作者：陆游
朝代：宋

左史倚相读皇坟，学者尚得窥全浑。
孰为武成二三策，宁取道德五千言。
巢居结绳事益远，浇淳散朴忍復论。
安得深山老不死，坐待古俗还羲轩。
读老子次前韵
作者：陆游
朝代：宋

平生好大忽琐细，焚香读书户常闭。
少年曾预老聃役，晚岁欲挹浮丘袂。
力探玄门穷众妙，肯学阴谋画奇计。
言狂不独人共排，志大仍忧后难继。
君看淡扫出茧眉，岂比一尺春风髻。
着书勿恤饱蠹鱼，会有子云生后世。
读老子次前韵
作者：陆游
朝代：宋

平生好大忽琐细，焚香读书户常闭。少年曾预老聃役，晚岁欲挹浮丘袂。力探玄门穷众妙，肯学阴谋画奇计。言狂不独人共排，志大仍忧后难继。君看淡扫出茧眉，岂比一尺春风髻。著书勿恤饱蠹鱼，会有子云生后世。
读胡基仲旧诗有感
作者：陆游
朝代：宋

少日飞腾翰墨场，暮年相见尚昂藏。沈沙舟畔千帆过，剪翮笼边百鸟翔。访古每思春并辔，说诗仍记夜连床。匆匆去日多于发，不独悲君亦自伤。
读胡基仲旧诗有感
作者：陆游
朝代：宋

少日飞腾翰墨场，暮年相见尚昂藏。
沈沙舟畔千帆过，翦翮笼边百鸟翔。
访古每思春并辔，说诗仍记夜连床。
忽忽去日多於发，不独悲君亦自伤。
读胡基仲旧诗有感
作者：陆游
朝代：宋

少日飞腾翰墨塲，暮年相见尚昻藏。
沈沙舟畔千帆过，剪翮笼边百鸟翔。
访古毎思春并辔，说诗仍记夜连床。
匆匆去日多于髮，不独悲君亦自伤。
读苏叔党汝州北山杂诗次其韵
作者：陆游
朝代：宋

久病卧江村，发白面黧黑。艰难念温饱，日夜积涓滴。聚壤粪园桑，荷锄耘垄麦；苟失一日勤，农事深可惜。小儿念乃翁，卒岁共欣戚。跂望明年春，社雨泥一赤。
读苏叔党汝州北山杂诗次其韵
作者：陆游
朝代：宋

寓形百年中，如臂屈伸顷；少壮几何时，已复堕衰境。
老人喜自洁，临涧漱绿净。
佛龛香事已，僧钵供煮饼。
山茶试芳嫩，野果荐甘冷。
不学万钱厨，长鱼取淮颍。
读苏叔党汝州北山杂诗次其韵
作者：陆游
朝代：宋

德孙秀眉宇，慨然修初服；枯肠贮诗书，十饭九不肉。
成童将觅举，想见袍立鹄。
先泽傥未衰，岂无五秉粟。
汝能记吾言，并以告阿福，闭门勿杂交，一经万事足。
读苏叔党汝州北山杂诗次其韵
作者：陆游
朝代：宋

暑耘日炙背，寒耕泥没脚；众人占膏腴，我独治硗确。
力尽功未见，厥土但如昨，岂惟窘糠粞，直恐转沟壑。
今年雨阳时，天如相耕获。
屋倾未暇扶，且复补篱落。
读苏叔党汝州北山杂诗次其韵
作者：陆游
朝代：宋

舍北有渔矶，下临清溪流，柳阴出朱桥，莲浦横兰舟。
蓴丝二三亩，采掇供晨羞；鱼虾虽琐细，亦足赡吾州。
人生常如此，安用万户侯？绿蓑幸可买，金印非所求。
读苏叔党汝州北山杂诗次其韵十首
作者：陆游
朝代：宋

暑耘日炙背，寒耕泥没脚。众人占膏腴，我独治硗确。力尽功未见，厥土但如昨。岂惟窘糠粞，直恐转沟壑。今年雨旸时，天如相耕穫。屋倾未暇扶，且复补篱落。旧絮补破襦，生薪续微火。茕孤有冻死，自视亦已过。邻翁冒风雪，斗酒持饮我。尖团擘霜蟹，丹漆饤山果。欣然共笑语，何止宽寒饿。布被拥更阑，招魂不须些。三山镜湖上，出郭无十里。结庐非所择，但取便薪水。间亦出从宦，安能慕园绮。地主卜林塘，亦复异子美。籧篨方丈室，仅足容卧起。吾意本扁舟，陆居聊尔耳。祠官粟一囊，不赡躯七尺。前年蒙宽恩，例许乞骸骨。联翩三儿子，俱作鹳雀碧。赋禄虽尚远，亦足慰衰白。幅巾茆檐下，称病谢来客。从今门前路，永扫车马迹。舍北有渔矶，下临清溪流。柳阴出朱桥，莲浦横兰舟。莼丝二三亩，采掇供晨羞。鱼虾虽琐细，亦足赡吾州。人生常如此，安用万户侯。绿蓑幸可买，金印非所求。寓形百年中，如臂屈伸顷。少壮几何时，已复堕衰境。老人喜自洁，临涧漱绿净。佛龛香事已，僧钵供煮饼。山茶试芳嫩，野果荐甘冷。不学万钱厨，长鱼取淮颍。岩石著幼舆，风月思玄度。老子放浪心，常恐迫迟暮。安得世外人，握手相与语。吾宗甫里公，奇辞赋渔具。高风邈不嗣，徒有吟讽苦。霜风吹短衣，何山不堪住。久病卧江村，发白面黧黑。艰难念温饱，日夜积涓滴。聚壤粪园桑，荷锄耘垄麦。苟失一日勤，农事深可惜。小儿念乃翁，卒岁共欣戚。跂望明年春，社雨泥一尺。德孙秀眉宇，慨然修初服。枯肠贮诗书，十饭九不肉。成童将觅举，想见袍立鹄。先泽傥未衰，岂无五秉粟。汝能记吾言，并以告阿福。闭门勿杂交，一经万事足。吾幼从父师，所患经不明。何尝效侯喜，欲取能诗声。亦岂刘随州，五字矜长城。秋雨短檠夜，掉头费经营。区区宇宙间，舍重取所轻。此身傥未死，仁义尚力行。
读苏叔党汝州北山杂诗次其韵十首·其一
作者：陆游
朝代：宋
体裁：古风

暑耘日炙背，寒耕泥没脚。众人占膏腴，我独治硗确。力尽功未见，厥土但如昨。岂惟窘糠粞，直恐转沟壑。今年雨旸时，天如相耕穫。屋倾未暇扶，且复补篱落。
读苏叔党汝州北山杂诗次其韵十首·其一
作者：陆游
朝代：宋

暑耘日炙背，寒耕泥没脚。
众人占膏腴，我独治硗确。
力尽功未见，厥土但如昨。
岂惟窘糠粞，直恐转沟壑。
今年雨旸时，天如相耕穫。
屋倾未暇扶，且復补篱落。
读苏叔党汝州北山杂诗次其韵十首·其七
作者：陆游
朝代：宋

岩石着幼舆，风月思玄度。
老子放浪心，常恐迫迟暮。
安得世外人，握手相与语。
吾宗甫里公，奇辞赋渔具。
高风邈不嗣，徒有吟讽苦。
霜风吹短衣，何山不堪住。
读苏叔党汝州北山杂诗次其韵十首·其七
作者：陆游
朝代：宋

岩石著幼舆，风月思玄度。老子放浪心，常恐迫迟暮。安得世外人，握手相与语。吾宗甫里公，奇辞赋渔具。高风邈不嗣，徒有吟讽苦。霜风吹短衣，何山不堪住。
读苏叔党汝州北山杂诗次其韵十首·其三
作者：陆游
朝代：宋

三山镜湖上，出郭无十里。结庐非所择，但取便薪水。间亦出从宦，安能慕园绮。地主卜林塘，亦复异子美。籧篨方丈室，仅足容卧起。吾意本扁舟，陆居聊尔耳。
读苏叔党汝州北山杂诗次其韵十首·其三
作者：陆游
朝代：宋

三山镜湖上，出郭无十里。
结庐非所择，但取便薪水。
间亦出从宦，安能慕园绮。
地主卜林塘，亦復异子美。
籧篨方丈室，仅足容卧起。
吾意本扁舟，陆居聊尔耳。
读苏叔党汝州北山杂诗次其韵十首·其九
作者：陆游
朝代：宋

德孙秀眉宇，慨然修初服。
枯肠贮诗书，十饭九不肉。
成童将觅举，想见袍立鹄。
先泽傥未衰，岂无五秉粟。
汝能记吾言，併以告阿福。
闭门勿杂交，一经万事足。
读苏叔党汝州北山杂诗次其韵十首·其九
作者：陆游
朝代：宋

德孙秀眉宇，慨然修初服。枯肠贮诗书，十饭九不肉。成童将觅举，想见袍立鹄。先泽傥未衰，岂无五秉粟。汝能记吾言，并以告阿福。闭门勿杂交，一经万事足。
读苏叔党汝州北山杂诗次其韵十首·其二
作者：陆游
朝代：宋

旧絮补破襦，生薪续微火。
惸孤有冻死，自视亦已过。
邻翁冒风雪，斗酒持饮我。
尖团擘霜蟹，丹漆饤山果。
欣然共笑语，何止宽寒饿。
布被拥更阑，招魂不须些。
读苏叔党汝州北山杂诗次其韵十首·其二
作者：陆游
朝代：宋

旧絮补破襦，生薪续微火。茕孤有冻死，自视亦已过。邻翁冒风雪，斗酒持饮我。尖团擘霜蟹，丹漆饤山果。欣然共笑语，何止宽寒饿。布被拥更阑，招魂不须些。
读苏叔党汝州北山杂诗次其韵十首·其五
作者：陆游
朝代：宋
体裁：古风

舍北有渔矶，下临清溪流。柳阴出朱桥，莲浦横兰舟。莼丝二三亩，采掇供晨羞。鱼虾虽琐细，亦足赡吾州。人生常如此，安用万户侯。绿蓑幸可买，金印非所求。
读苏叔党汝州北山杂诗次其韵十首·其八
作者：陆游
朝代：宋

久病卧江村，发白面黧黑。艰难念温饱，日夜积涓滴。聚壤粪园桑，荷锄耘垄麦。苟失一日勤，农事深可惜。小儿念乃翁，卒岁共欣戚。跂望明年春，社雨泥一尺。
读苏叔党汝州北山杂诗次其韵十首·其八
作者：陆游
朝代：宋

久病卧江村，髮白面黧黑。
艰难念温饱，日夜积涓滴。
聚壤粪园桑，荷锄耘垄麦。
苟失一日勤，农事深可惜。
小儿念乃翁，卒岁共欣戚。
跂望明年春，社雨泥一尺。
读苏叔党汝州北山杂诗次其韵十首·其六
作者：陆游
朝代：宋

寓形百年中，如臂屈伸顷。少壮几何时，已复堕衰境。老人喜自洁，临涧漱绿净。佛龛香事已，僧钵供煮饼。山茶试芳嫩，野果荐甘冷。不学万钱厨，长鱼取淮颍。
读苏叔党汝州北山杂诗次其韵十首·其六
作者：陆游
朝代：宋

寓形百年中，如臂屈伸顷。
少壮几何时，已復堕衰境。
老人喜自洁，临涧漱绿凈。
佛龛香事已，僧钵供煮饼。
山茶试芳嫩，野果荐甘冷。
不学万钱厨，长鱼取淮颍。
读苏叔党汝州北山杂诗次其韵十首·其十
作者：陆游
朝代：宋
体裁：古风

吾幼从父师，所患经不明。何尝效侯喜，欲取能诗声。亦岂刘随州，五字矜长城。秋雨短檠夜，掉头费经营。区区宇宙间，舍重取所轻。此身傥未死，仁义尚力行。
读苏叔党汝州北山杂诗次其韵十首·其四
作者：陆游
朝代：宋
体裁：古风

祠官粟一囊，不赡躯七尺。前年蒙宽恩，例许乞骸骨。联翩三儿子，俱作鹳雀碧。赋禄虽尚远，亦足慰衰白。幅巾茆檐下，称病谢来客。从今门前路，永扫车马迹。
读范文正潇洒桐庐郡诗戏书
作者：陆游
朝代：宋

桐庐朝暮苦匆匆，潇洒宁能与昔同。堆案文书生眼黑，入京车马涨尘红。逢迎风月曲生事，弹压江山毛颖功。二子年来俱扫迹，颓然堪笑一衰翁。
读范文正潇洒桐庐郡诗戏书
作者：陆游
朝代：宋

桐庐朝暮苦匆匆，潇洒宁能与昔同。
堆案文书生眼黑，入京车马涨尘红。
逢迎风月麯生事，弹压江山毛颕功。
二子年来俱扫迹，頽然堪笑一衰翁。
读范文正潇洒桐庐郡诗戏书
作者：陆游
朝代：宋

桐庐朝暮苦匆匆，潇洒宁能与昔同。堆案文书生眼黑，入京车马涨尘红。逢迎风月麴生事，弹压江山毛颖功。二子年来俱扫迹，颓然堪笑一衰翁。
读袁公路传
作者：陆游
朝代：宋
体裁：七言绝句

成败相寻岂有常，英雄最忌数悲伤。芜蒌豆粥从来事，何恨邮亭坐箦床。
读袁公路传
作者：陆游
朝代：宋

成败相寻岂有常，英雄最忌数悲伤。芜蒌豆粥从来事，何恨邮亭坐箦床？
读许浑诗
作者：陆游
朝代：宋
体裁：七言绝句

裴相功名冠四朝，许浑身世落渔樵。若论风月江山主，丁卯桥应胜午桥。
读论语
作者：陆游
朝代：宋

壮岁贪求未见书，归常充栋出连车。晚窥阙里亲传妙，数简方知已有余。
读论语
作者：陆游
朝代：宋

壮岁贪求未见书，归常充栋出连车。晚窥阙里亲传妙，数简方知已有馀。
读豳诗
作者：陆游
朝代：宋

我读豳风七月篇，圣贤事事在陈编。岂惟王业方兴日，要是淳风未散前。屈宋遗音今尚绝，咸韶古奏更谁传。吾曹所学非章句，白发青灯一泫然。
读豳诗
作者：陆游
朝代：宋

我读豳风七月篇，圣贤事事在陈编。
岂惟王业方兴日，要是淳风未散前。
屈宋遗音今尚绝，咸韶古奏更谁传。
吾曹所学非章句，白髮青灯一泫然。
读豳诗
作者：陆游
朝代：宋

我读豳风七月篇，圣贤事事在陈编。岂惟王业方兴日，要是淳风未散前。屈宋遗音今尚绝，咸韶古奏更谁传？吾曹所学非章句，白发青灯一泫然。
读赵昌甫诗卷
作者：陆游
朝代：宋
体裁：七言律诗

蜗庐溽暑不可过，把卷一读赵子诗。如游麻源第三谷，忽见梅花开一枝。寄书问信不可得，握臂晤语应无期。惟当饮水绝火食，海山忽有相逢时。
读赵昌甫诗卷
作者：陆游
朝代：宋

蜗庐溽暑不可过，把卷一读赵子诗。如游麻源第三谷，忽见梅花开一枝。寄书问讯不可得，握臂晤语应无期。惟当饮水绝火食，海山忽有相逢时。
读近人诗
作者：陆游
朝代：宋

琢琱自是文章病，奇险尤伤气骨多。
君看大羹玄酒味，蟹螯蛤柱岂同科。
读近人诗
作者：陆游
朝代：宋

琢琱自是文章病，奇险尤伤气骨多。君看大羹玄酒味，蟹螯蛤柱岂同科？
读近人诗
作者：陆游
朝代：宋

琢雕自是文章病，奇险尤伤气骨多。君看大羹玄酒味，蟹螯蛤柱岂同科。
读退之人不知古今马牛而襟裾之句有感
作者：陆游
朝代：宋
体裁：七言绝句

书生独占世间痴，过计私忧无已时。知尽古今成底事，空将血泪向人垂。
读退之人不知古今马牛而襟裾之句有感
作者：陆游
朝代：宋

书生独占世间痴，过计私忧无已时。知尽古今成底事？空将血泪向人垂。
读道书
作者：陆游
朝代：宋

一境有神龙，岁不畏枯旱。为国常得贤，百世不可乱。吾读黄老书，掩卷每三叹。正使未长生，去死亦差缓。如何不自力，白首犹漫漶。友朋死略尽，日月难把玩。岂无独往愿，儿孙苦羁绊。安得葛与陶，相从明此段。
读道书
作者：陆游
朝代：宋

一境有神龙，岁不畏枯旱。为国常得贤，百世不可乱。吾读黄老书，掩卷每三叹。正使未长生，去死亦差缓。如何不自力，白首犹漫漶？友朋死略尽，日月难把翫。岂无独往愿，儿孙苦羁绊。安得葛与陶，相从明此段！
读道书
作者：陆游
朝代：宋

一境有神龙，岁不畏枯旱。
为国常得贤，百世不可乱。
吾读黄老书，掩卷每三嘆。
正使未长生，去死亦差缓。
如何不自力，白首犹漫漶。
友朋死略尽，日月难把玩。
岂无独往愿，儿孙苦羁绊。
安得葛与陶，相从明此段。
读阮籍传
作者：陆游
朝代：宋

天生父子立君臣，万世宁容乱大伦。籍辈可诛无复议，礼非为我为何人。
读阮籍传
作者：陆游
朝代：宋

天生父子立君臣，万世宁容乱大伦。
籍辈可诛无復议，礼非为我为何人。
读阮籍传
作者：陆游
朝代：宋

天生父子立君臣，万世宁容乱大伦！籍辈可诛无复议，礼非为我为何人？
读陈蕃传
作者：陆游
朝代：宋
体裁：七言绝句

莫笑书生一卷书，唐虞事业正关渠。汉廷若有真王佐，天下何须费扫除。
读陶诗
作者：陆游
朝代：宋

我诗慕渊明，恨不造其微。
退归亦已晚，饮酒或庶几。
雨余鉏瓜垄，月下坐钓矶。
千载无斯人，吾将谁与归。
读陶诗
作者：陆游
朝代：宋

我诗慕渊明，恨不造其微。退归亦已晚，饮酒或庶几。雨余鉏瓜垄，月下坐钓矶。千载无斯人，吾将谁与归？
读陶诗
作者：陆游
朝代：宋

我诗慕渊明，恨不造其微。退归亦已晚，饮酒或庶几。雨馀锄瓜垄，月下坐钓矶。千载无斯人，吾将谁与归。
读陶诗
作者：陆游
朝代：宋
体裁：七言绝句

陶谢文章造化侔，篇成能使鬼神愁。君看夏木扶疏句，还许诗家更道不。
读隐逸传
作者：陆游
朝代：宋

终南处士入都门室山人补谏垣。毕竟只供千载笑，石封三品鹤乘轩。
读隐逸传
作者：陆游
朝代：宋
体裁：七言绝句

终南处士入都门，少室山人补谏垣。毕竟只供千载笑，石封三品鹤乘轩。
读韩致光诗集
作者：陆游
朝代：宋
体裁：七言绝句

渺莽江湖万里秋，玉峰老子弄孤舟。犹胜宿直金銮夜，凛凛常怀泼酢忧。
读韩致光诗集
作者：陆游
朝代：宋

渺莽江湖万里秋，玉峰老子弄孤舟；犹胜宿直金銮夜，凛凛常怀泼酢忧。
读香奁集诗戏效其体
作者：陆游
朝代：宋
体裁：七言律诗

金铺一闭几春风，咫尺心知万里同。麝枕何曾禳梦恶，玉壶空解贮啼红。画愁延寿丹青误，赋欠相如笔墨工。一事目前差自慰，月明还似未央中。
读香奁集诗戏效其体
作者：陆游
朝代：宋

金铺一闭几春风，咫尺心知万里同。麝枕何曾禳梦恶，玉壼空解贮啼红。画愁延寿丹青误，赋欠相如笔墨工。一事目前差自慰，月明还似未央中。
谁家无泉源
作者：陆游
朝代：宋

泉声百步闻，泉脉高下通，潺湲乱云外，屈曲明月中。
八月稻登场，引之作机舂，羡流灌蔬畦，全家饱芥菘。
洗沐及澣濯，蚤暮靡不供。
斗水百忧宽，悲哉杜陵翁！
谒凌云大像
作者：陆游
朝代：宋

出郭幽寻一笑新，径呼艇子截烟津。不辞疾步登重阁，聊欲今生识伟人。泉镜正涵螺譬绿，浪花不犯宝趺尘。始知神力无穷尽，丈六黄金果小身。
谒凌云大像
作者：陆游
朝代：宋

出郭幽寻一笑新，径呼艇子截烟津。
不辞疾步登重阁，聊欲今生识伟人。
泉镜正涵螺髻緑，浪花不犯宝趺尘。
始知神力无穷尽，丈六黄金果小身。
谒凌云大像
作者：陆游
朝代：宋

出郭幽寻一笑新，径呼艇子截烟津。不辞疾步登重阁，聊欲今生识伟人。泉镜正涵螺髻绿，浪花不犯宝趺尘。始知神力无穷尽，丈六黄金果小身。
谒告归卧晚登子城
作者：陆游
朝代：宋
体裁：诗

此身真是抱官囚，厌见长空赤日流。斋壁晓山千嶂雪，扇纨新雁一汀秋。系船空作清湘梦，御气难寻太华游。菱角藕丝还恨少，强携玉瀣醉高楼。
谒告归卧晚登子城
作者：陆游
朝代：宋

此身真是抱官囚，厌见长空赤日流。
斋壁晓山千嶂雪，扇纨新雁一汀秋。
繫船空作清湘梦，御气难寻太华游。
菱角藕丝还恨少，强携玉瀣醉高楼。
谒巫山庙两庑碑版甚众皆言神佐禹开峡之功而诋宋玉高唐赋之妄予亦赋诗一首
作者：陆游
朝代：宋

真人翳凤驾蛟龙，一念何曾与世同。不为行云求弭谤，那因治水欲论功。翱翔想见虚无里，毁誉谁知溷浊中。读尽旧碑成绝倒，书生惟惯谄王公。
谒巫山庙两庑碑版甚众皆言神佐禹开峡之功而诋宋玉高唐赋之妄予亦赋诗一首
作者：陆游
朝代：宋

真人翳鳯驾蛟龙，一念何曾与世同。
不为行云求弭谤，那因治水欲论功。
翱翔想见虚无裏，毁誉谁知溷浊中。
读尽旧碑成绝倒，书生惟惯谄王公。
谒汉昭烈惠陵及诸葛公祠宇
作者：陆游
朝代：宋

雨止风益豪，雪作云不动。
凄凉汉陵庙，衰草卧翁仲。
画妓空笙竽，土马阙羁鞚。
壤沃黄犊耕，柏密幽鸟咔。
尚想忠武公，身任社稷重。
整整渭上营，气已无岐雍。
少须天意定，破贼寜患众。
兴亡信有数，星陨事可痛。
陵边四五家，茆竹居接栋。
手皲纸上箔，醅熟酒鸣瓮。
虽嗟生理微，亦足逭饥冻。
刘葛固雄杰，阅世均一梦。
论高常近迂，才大本难用。
九原不可作，再拜临风恸。
谒汉昭烈惠陵及诸葛公祠宇
作者：陆游
朝代：宋

雨止风益豪，雪作云不动。凄凉汉陵庙，衰草卧翁仲。画妓空笙竽，土马阙羁鞚。壤沃黄犊耕，柏密幽鸟哢。尚想忠武公，身任社稷重。整整渭上营，气已无岐雍。少须天意定，破贼宁患众。兴亡信有数，星陨事可痛。陵边四五家，茆竹居接栋。手皲纸上箔，醅熟酒鸣瓮。虽嗟生理微，亦足逭饥冻。刘葛固雄杰，阅世均一梦。论高常近迂，才大本难用。九原不可作，再拜临风恸。
谒石犀庙
作者：陆游
朝代：宋

闲过石犀祠，登堂一叹欷。江回陵谷变，碑断市朝非。荒圃连寒垄，斜阳映夕霏。兴亡俱昨梦，惆怅跨驴归。
谒石犀庙
作者：陆游
朝代：宋

闲过石犀祠，登堂一嘆欷。
江回陵谷变，碑断市朝非。
荒圃连寒垄，斜阳映夕霏。
兴亡俱昨梦，惆怅跨驴归。
谒诸葛丞相庙
作者：陆游
朝代：宋

汉中四百天所命，老贼方持太阿柄。区区梁益岂足支，不忍安坐观异姓。遗民亦知王室在，闰位那干天统正。公虽已没有神灵，犹假贼手诛锺邓。前年我过沔阳祠，再拜奠俎衰泪迸。洁斋请作送迎诗，精忠大义神其听！
谒诸葛丞相庙
作者：陆游
朝代：宋

汉终四百天所命，老贼方持太阿柄。区区梁益岂足支，不忍安坐观异姓。遗民亦知王室在，闰位那干天统正。公虽已没有神灵，犹假贼手诛钟邓。前年我过沔阳祠，再拜奠俎衰泪迸。洁斋请作送迎诗，精忠大义神其听。
谒诸葛丞相庙
作者：陆游
朝代：宋

汉终四百天所命，老贼方持太阿柄。
区区梁益岂足支，不忍安坐观异姓。
遗民亦知王室在，闰位那干天统正。
公虽已没有神灵，犹假贼手诛钟邓。
前年我过沔阳祠，再拜奠爼衰泪迸。
洁斋请作送迎诗，精忠大义神其听。
谕邻人三首
作者：陆游
朝代：宋

邻曲有米当共舂，何至一旦不相容。为善何尝分士农，尧民皆当变时雍。相攻本出忿与疑，能不终讼固已奇。讼端可窒君试思，岁时邻里相谐嬉。世通婚姻对门扉，祸福饥饱常相依。忿争得直义愈非，不如一醉怀牒归。
谕邻人三首·其一
作者：陆游
朝代：宋
体裁：古风

邻曲有米当共舂，何至一旦不相容。为善何尝分士农，尧民皆当变时雍。
谕邻人三首·其三
作者：陆游
朝代：宋
体裁：古风

世通婚姻对门扉，祸福饥饱常相依。忿争得直义愈非，不如一醉怀牒归。
谕邻人三首·其二
作者：陆游
朝代：宋
体裁：古风

相攻本出忿与疑，能不终讼固已奇。讼端可窒君试思，岁时邻里相谐嬉。
谕邻人三首读王摩诘诗爱其散发晚未簪道书行尚把之句因用为韵赋古风十首亦皆物外事也·其一
作者：陆游
朝代：宋
体裁：古风

我生本江湖，岁月不可算。采药游名山，所历颇萧散。一逢巢居翁，见谓于我馆。酌泉啖松柏，每得造膝款。行道不自力，残发日已短。海山故不远，谪限何时满。
谢君寄一犁春雨图求诗为作绝句二首
作者：陆游
朝代：宋

说著功名我自羞，喜君解剑换吴牛。莫将江上一犁雨，轻博人间万户侯。老农虽瘠喜牛肥，回首红尘万事非。耕罢春芜天欲暮，小舟冲雨载犁归。
谢君寄一犁春雨图求诗为作绝句二首·其一
作者：陆游
朝代：宋

说着功名我自羞，喜君解剑换吴牛。
莫将江上一犁雨，轻博人间万户侯。
谢君寄一犁春雨图求诗为作绝句二首·其一
作者：陆游
朝代：宋

说著功名我自羞，喜君解剑换吴牛。莫将江上一犁雨，轻博人间万户侯。
谢君寄一犁春雨图求诗为作绝句二首·其二
作者：陆游
朝代：宋
体裁：七言绝句

老农虽瘠喜牛肥，回首红尘万事非。耕罢春芜天欲暮，小舟冲雨载犁归。
谢君寄一犁春雨图求诗为作绝句二首·其二
作者：陆游
朝代：宋

老农虽瘠喜牛肥，回首红尘万事非。
耕罢春芜天欲暮，小舟衝雨载犁归。
谢客相过
作者：陆游
朝代：宋
体裁：古风

我力日愈衰，人事不敢倡。穷巷春多泥，何以税客鞅。诸君顾何取，勤恳问亡恙。赋诗代尺书，跂望徒悢悢。
谢客相过
作者：陆游
朝代：宋

我力日愈衰，人事不敢倡。穷巷春多泥，何以税客鞅？诸君顾何取，勤恳问亡恙。赋诗代尺书，跂望徒悢悢。
谢张廷老司理录示山居诗
作者：陆游
朝代：宋

憔悴经年客瘴乡，把君诗卷意差强。
古人三语犹嗟赏，况是珠玑满锦囊！
谢张廷老司理录示山居诗二首
作者：陆游
朝代：宋

憔悴经年客瘴乡，把君诗卷意差强。古人三语犹嗟赏，况是珠玑满锦囊。老觉人间万事非，但思茆屋映疏篱。秋衾已是饶归梦，更读山居二十诗。
谢张廷老司理録示山居诗二首·其一
作者：陆游
朝代：宋
体裁：七言绝句

憔悴经年客瘴乡，把君诗卷意差强。古人三语犹嗟赏，况是珠玑满锦囊。
谢张廷老司理録示山居诗二首·其二
作者：陆游
朝代：宋
体裁：七言绝句

老觉人间万事非，但思茆屋映疏篱。秋衾已是饶归梦，更读山居二十诗。
谢张时可通判赠诗编
作者：陆游
朝代：宋

圣朝中兴六十年，君家文武何联翩。先生剑履冠麟阁，后嗣簪橐陪甘泉。流传到君愈卓荦，投我千篇皆杰作。未分玉帐万貔貅，且擅诗人一丘壑。尔来士气日靡靡，文章光燄伏不起。君今已似骥籋云，更看他年鲲击水。
谢张时可通判赠诗编
作者：陆游
朝代：宋

圣朝中兴六十年，君家文武何联翩！先王剑履冠麟阁，後嗣簪橐陪甘泉。流传到君愈卓荦，投我千篇皆杰作。未分玉帐万貔貅，且擅诗人一丘壑。尔来士气日靡靡，文章光焰伏不起。君今已似骥千云，更看他年鲲击水。
谢张时可通判赠诗编
作者：陆游
朝代：宋

圣朝中兴六十年，君家文武何聨翩。
先生剑履冠麟阁，后嗣簪槖陪甘泉。
流传到君愈卓荦，投我千篇皆杰作。
未分玉帐万貔貅，且擅诗人一丘壑。
尔来士气日靡靡，文章光燄伏不起。
君今已似骥籋云，更看他年鲲击水。
谢徐居厚汪叔潜携酒见访
作者：陆游
朝代：宋
体裁：古风

我虽生乱离，犹及见前辈。衣冠方南奔，文献往往在。幸供扫洒役，迹忝诸生内。话言犹在耳，造次敢不佩。残年趋死近，孤学与时背。妄出更何求，终老事耕耒。史君稽古学，力大障横溃。广文亦伟士，名字震当代。同舟肯过我，凛与前修配。忧时抱忠鲠，论事极慷慨。嗟予虽益衰，耳目幸未废。何当卜邻墙，早暮聆謦欬。
谢徐居厚汪叔潜携酒见访
作者：陆游
朝代：宋

我虽生乱离，犹及见前辈。衣冠方南奔，文献往往在。幸供扫洒役，迹忝诸生内。话言犹在耳，造次敢不佩？残年趋死近，孤学与时背；妄出更何求，终老事耕耒。史君稽古学，力大障横溃；广文亦伟士，名字震当代。同舟肯过我，凛与前修配。忧时抱忠鲠，论事极慷慨。嗟予虽益衰，耳目幸未废。何当卜邻墙，早暮聆謦欬。
谢徐志父帐干惠诗编
作者：陆游
朝代：宋

平生闻若人，笔墨极奇哨，相望二千里，安得接谈笑。
一朝获其诗，惊喜踰素料，夜窗取吟讽，寒灯耿相照。
舂容清庙歌，缥缈苏门啸，蹴天浙江涛，照野楚山烧。
每篇十过读，玩味头屡掉；正如啜名酒，虽爱不忍釂。
看君亦华发，气压万年少。
予昔从茶山，辱赏三语妙；文章老不进，憔悴今可吊。
谁知牛车铎，黄钟乃同调。
愿君时来过，勿恤俗子诮。
谢徐志父帐干惠诗编
作者：陆游
朝代：宋

平生闻若人，笔墨极奇峭。相望二千里，安得接谈笑。一朝获其诗，惊喜踰素料。夜窗取吟讽，寒灯耿相照。舂容清庙歌，缥缈苏门啸。蹴天浙江涛，照野楚山烧。每篇十过读，玩味头屡掉。正如啜名酒，虽爱不忍釂。看君亦华发，气压万年少。予昔从茶山，辱赏三语妙。文章老不进，憔悴今可吊。谁知牛车铎，黄钟乃同调。愿君时来过，勿恤俗子诮。
谢徐志父帐干惠诗编
作者：陆游
朝代：宋

平生闻若人，笔墨极奇峭。
相望二千里，安得接谈笑。
一朝获其诗，惊喜踰素料。
夜窗取吟讽，寒灯耿相照。
舂容清庙歌，缥缈苏门啸。
蹴天浙江涛，照野楚山烧。
每篇十过读，玩味头屡掉。
正如啜名酒，虽爱不忍釂。
看君亦华髮，气压万年少。
予昔从茶山，辱赏三语妙。
文章老不进，憔悴今可吊。
谁知牛车铎，黄钟乃同调。
愿君时来过，勿恤俗子诮。
谢朱元晦寄纸被
作者：陆游
朝代：宋

纸被围身度雪天，白於狐腋软於绵。
放翁用处君知否？绝胜蒲团夜坐禅。
谢朱元晦寄纸被二首
作者：陆游
朝代：宋

木枕藜床席见经，卧看飘雪入窗棂。布衾纸被元相似，只欠高人为作铭。纸被围身度雪天，白于狐腋软于绵。放翁用处君知否，绝胜蒲团夜坐禅。
谢朱元晦寄纸被二首·其一
作者：陆游
朝代：宋
体裁：七言绝句

木枕藜床席见经，卧看飘雪入窗棂。布衾纸被元相似，只欠高人为作铭。
谢朱元晦寄纸被二首·其二
作者：陆游
朝代：宋
体裁：七言绝句

纸被围身度雪天，白于狐腋软于绵。放翁用处君知否，绝胜蒲团夜坐禅。
谢李平叔郎中问疾
作者：陆游
朝代：宋

吏部朝回早，幽人病始苏。过门迂问讯，攲枕听传呼。缘瘦重裁帽，因衰学染须。投诗发公笑，试想此形模。
谢李平叔郎中问疾
作者：陆游
朝代：宋

吏部朝回早，幽人病始苏。过门迂问讯，欹枕听传呼。缘瘦重裁帽，因衰学染须。投诗发公笑，试想此形模。
谢李平叔郎中问疾
作者：陆游
朝代：宋

吏部朝回早，幽人病始苏。
过门迂问讯，欹枕听传呼。
缘瘦重裁帽，因衰学染鬚。
投诗发公笑，试想此形模。
谢池春
作者：陆游
朝代：宋

壮岁从戎，曾是气吞残虏。阵云高、狼烟夜举。朱颜青鬓，拥雕戈西戍。笑儒冠、自来多误。功名梦断，却泛扁舟吴楚。漫悲歌、伤怀吊古。烟波无际，望秦关何处。叹流年、又成虚度。贺监湖边，初系放翁归棹。小园林、时时醉倒。春眠惊起，听啼莺催晓。叹功名、误人堪笑。朱桥翠径，不许京尘飞到。挂朝衣、东归欠早。连宵风雨，卷残红如扫。恨樽前、送春人老。七十衰翁，不减少年豪气。似天山、凄凉病骥。铜驼荆棘，洒临风清泪。甚情怀、伴人儿戏。如今何幸，作个故溪归计。鹤飞来、晴岚暖翠。玉壶春酒，约群仙同醉。洞天寒、露桃开未。
谢池春·其三
作者：陆游
朝代：宋
体裁：词

七十衰翁，不减少年豪气。似天山、凄凉病骥。铜驼荆棘，洒临风清泪。甚情怀、伴人儿戏。如今何幸，作个故溪归计。鹤飞来、晴岚暖翠。玉壶春酒，约群仙同醉。洞天寒、露桃开未。
谢池春·其二
作者：陆游
朝代：宋
体裁：词

贺监湖边，初系放翁归棹。小园林、时时醉倒。春眠惊起，听啼莺催晓。叹功名、误人堪笑。朱桥翠径，不许京尘飞到。挂朝衣、东归欠早。连宵风雨，卷残红如扫。恨樽前、送春人老。
谢池春·壮岁从戎
作者：陆游
朝代：宋
体裁：词

壮岁从戎，曾是气吞残虏。阵云高、狼烟夜举。朱颜青鬓，拥雕戈西戍。笑儒冠、自来多误。功名梦断，却泛扁舟吴楚。漫悲歌、伤怀吊古。烟波无际，望秦关何处。叹流年、又成虚度。
谢池春·壮岁从戎
作者：陆游
朝代：宋
体裁：词

壮岁从戎，曾是气吞残虏。阵云高、狼烽夜举。朱颜青鬓，拥雕戈西戍。笑儒冠、自来多误。功名梦断，却泛扁舟吴楚。漫悲歌、伤怀吊古。烟波无际，望秦关何处。叹流年、又成虚度。
谢池春·贺监湖边
作者：陆游
朝代：宋
体裁：词

贺监湖边，初系放翁归棹。
小园林、时时醉倒。
春眠惊起，听啼莺催晓。
叹功名、误人勘笑。
朱桥翠径，不许京尘飞到。
挂朝衣、东归欠早。
连宵风雨，卷残红如扫。
恨樽前、送春人老。
谢演师送梅
作者：陆游
朝代：宋

折送江梅意不疏，要教相对斗清臞。为君著向明窗下，试问山翁具眼无？
谢演师送梅二首
作者：陆游
朝代：宋

早梅时节到江南，已判樽前酒满衫。输与西邻明上座，解从大庾岭头参。折送江梅意不疏，要教相对斗清臞。为君著向明窗下，试问山翁具眼无。
谢演师送梅二首·其一
作者：陆游
朝代：宋
体裁：七言绝句

早梅时节到江南，已判樽前酒满衫。输与西邻明上座，解从大庾岭头参。
谢演师送梅二首·其二
作者：陆游
朝代：宋

折送江梅意不疏，要敎相对鬬清臞。
为君着向明窗下，试问山翁具眼无。
谢演师送梅二首·其二
作者：陆游
朝代：宋

折送江梅意不疏，要教相对斗清臞。为君著向明窗下，试问山翁具眼无。
谢王子林判院惠诗编
作者：陆游
朝代：宋

文章有定价，议论有至公。我不如诚斋，此评天下同。王子江西秀，诗有诚斋风。今年入修门，轩轩若飞鸿。人言诚斋诗，浩然与俱东。字字若长城，梯冲何由攻。我望已畏之，谨避不欲逢。一日来叩门，锦囊出几空。我欲与驰逐，未交力已穷。太息谓王子，诸人无此功。骑驴上灞桥，买酒醉新丰。知子定有人，讵必老钝翁。
谢王子林判院惠诗编
作者：陆游
朝代：宋

文章有定价，议论有至公。
我不如诚斋，此评天下同。
王子江西秀，诗有诚斋风。
今年入修门，轩轩若飞鸿。
人言诚斋诗，浩然与俱东。
字字若长城，梯衝何由攻。
我望已畏之，谨避不欲逢。
一日来叩门，锦囊出几空。
我欲与驰逐，未交力已穷。
太息谓王子，诸人无此功。
骑驴上灞桥，买酒醉新丰。
知子定有人，讵必老钝翁。
谢王彦光提刑见访并送茶
作者：陆游
朝代：宋

迩英帷幄旧儒臣，肯顾荒山野水滨。不怕客嘲轻薄尹，要令我识老成人。帆回鼓转东城暮，酒冽橙香一笑新。遥想解酲须底物，隆兴第一壑源春。
谢王彦光提刑见访并送茶
作者：陆游
朝代：宋

迩英帷幄旧儒臣，肯顾荒山野水滨。不怕客嘲轻薄尹，要令我识老成人。颿回鼓转东城暮，酒冽橙香一笑新。遥想解酲须底物，隆兴第一壑源春。
谢郭希吕送石洞酒
作者：陆游
朝代：宋

从事今朝真到齐，春和盎盎却秋凄。色如夷甫玉麈尾，价敌茂陵金袅蹄。瑞露颇疑名太过，橐泉犹恨韵差低。山园雪后梅花动，一榼常须手自携。
谢郭希吕送石洞酒
作者：陆游
朝代：宋

从事今朝真到齐，春和盎盎却秋凄。
色如夷甫玉麈尾，价敌茂陵金褭蹏。
瑞露颇疑名太过，槖泉犹恨韵差低。
山园雪后梅花动，一榼常须手自携。
谢韩实之直阁送灯二首
作者：陆游
朝代：宋

玉作华星缀绛绳，楼台交映暮天澄。东都父老今谁在，肠断当时谏浙灯。旧友年来不作疏，华灯乃肯寄蜗庐。宁知此老萧条甚，二尺檠前正读书。
谢韩实之直阁送灯二首·其一
作者：陆游
朝代：宋
体裁：七言绝句

玉作华星缀绛绳，楼台交映暮天澄。东都父老今谁在，肠断当时谏浙灯。
谢韩实之直阁送灯二首·其二
作者：陆游
朝代：宋
体裁：七言绝句

旧友年来不作疏，华灯乃肯寄蜗庐。宁知此老萧条甚，二尺檠前正读书。
豆叶黄/忆王孙
作者：陆游
朝代：宋

春风楼上柳腰肢。初试花前金缕衣。袅袅娉娉不自持。晓妆迟。画得蛾眉胜旧时。一春常是雨和风。风雨晴时春已空。谁惜泥沙万点红。恨难穷。恰似衰翁一世中。
豆叶黄·一春常是雨和风
作者：陆游
朝代：宋

一春常是雨和风，风雨晴时春已空。谁惜泥沙万点红。恨难穷，恰似衰翁一世中。
豆叶黄·忆王孙·一春常是雨和风
作者：陆游
朝代：宋
体裁：词

一春常是雨和风。风雨晴时春已空。谁惜泥沙万点红。恨难穷。恰似衰翁一世中。
豆叶黄·忆王孙·春风楼上柳腰肢
作者：陆游
朝代：宋
体裁：词

春风楼上柳腰肢。初试花前金缕衣。袅袅娉娉不自持。晓妆迟。画得蛾眉胜旧时。
豆叶黄忆王孙
作者：陆游
朝代：宋

春风楼上柳腰肢。初试花前金缕衣。袅袅娉娉不自持。晚妆迟。画得蛾眉胜旧时。
负日戏作
作者：陆游
朝代：宋
体裁：七言绝句

困来两眦似胶黏，底怪吴人号黑甜。安得他生不识字，朝朝就日卧茅檐。
贫中自戏
作者：陆游
朝代：宋

种枳为篱草结庐，人间知足更谁如。
涧深松老忘荣谢，天阔云闲任卷舒。
门冷併无残客迹，家贫常读绝编书。
有金可散还关念，多事从来笑汉疏。
贫中自戏
作者：陆游
朝代：宋

种枳为篱草结庐，人间知足更谁如。涧深松老忘荣谢，天阔云闲任卷舒。门冷并无残客迹，家贫常读绝编书。有金可散还关念，多事从来笑汉疏。
贫中自戏
作者：陆游
朝代：宋

种枳为篱草结庐，人间知足更谁如？涧深松老忘荣谢，天阔云闲任卷舒。门冷并无残客迹，家贫常读绝编书。有金可散还关念，多事从来笑汉疏。
贫乐
作者：陆游
朝代：宋
体裁：五言律诗

萧然曲肱地，自号直心翁。拙宦三灾过，劳生一笑空。新蔬经雨绿，晚稻得霜红。饱食真无事，浩歌明月中。
贫叹
作者：陆游
朝代：宋

老叟年年病，书生世世贫。盗宁窥破橐，雀亦弃空囷。屋坏须撑拄，衣穿厌补纫。今朝风日美，且复过比邻。
贫叹
作者：陆游
朝代：宋

老叟年年病，书生世世贫。
盗宁窥破橐，雀亦弃空囷。
屋坏须撑挂，衣穿厌补纫。
今朝风日美，且复过比邻。
贫叹
作者：陆游
朝代：宋

贫到今年极，萧然四壁家。弊袍生虮虱，粗饭杂泥沙。浩浩乾坤大，茫茫岁月赊。故乡烟水窟，别拟卜生涯。
贫嘆
作者：陆游
朝代：宋

老叟年年病，书生世世贫。
盗宁窥破橐，雀亦弃空囷。
屋坏须撑拄，衣穿厌补纫。
今朝风日美，且復过比邻。
贫嘆
作者：陆游
朝代：宋

贫到今年极，萧然四壁家。
弊袍生虮虱，粗饭杂泥沙。
浩浩干坤大，茫茫岁月赊。
故乡烟水窟，别拟卜生涯。
贫居
作者：陆游
朝代：宋
体裁：五言律诗

囊空如客路，屋窄似僧寮。得饭多菰米，烹蔬半药苗。草生初失径，笋放欲干霄。不道弓旌误，虞人自畏招。
贫居即事六首
作者：陆游
朝代：宋

筮易常逢坎，推星但值箕。老虽齐渭叟，穷不减湘累。巷月鸣衣杵，庖烟爨豆萁。秋深病良已，且复强伸眉。地偏人罕到，秋晚日犹长。病去筇枝赘，家贫菜粥香。流泉通药垄，积雨润书囊。欲谱幽居事，疏慵久未遑。月黑枭鸣树，灯残鼠穴墙。床空围纸被，室静爇枫香。不恨言伤直，惟忧欲败刚。回头顾名利，百世永相忘。米竭炊烟静，村深客屦稀。庭除荒宿莽，篱落带斜晖。风恶披书卷，鸥驯傍钓矶。邻家殊耐久，相伴荷锄归。意绪丧家狗，形骸槁木枝。曲肱虽自适，纵理固当饥。买絮初寒后，畦蔬小雨时。穷途何用卜，吾道即蓍龟。守道常违俗，存心不愧天。终年饥过半，动步谤居前。力倦少行立，气昏多睡眠。今宵风月好，扶杖到溪边。
贫居即事六首·其一
作者：陆游
朝代：宋

筮易常逢坎，推星但值箕。老虽齐渭叟，穷不减湘累。巷月鸣衣杵，庖烟爨豆萁。秋深病良已，且复强伸眉。
贫居即事六首·其一
作者：陆游
朝代：宋

筮易常逢坎，推星但值箕。
老虽齐渭叟，穷不减湘纍。
巷月鸣衣杵，庖烟爨豆萁。
秋深病良已，且復强伸眉。
贫居即事六首·其三
作者：陆游
朝代：宋

月黑枭鸣树，灯残鼠穴墙。
床空围纸被，室静爇枫香。
不恨言伤直，惟忧慾败刚。
回头顾名利，百世永相忘。
贫居即事六首·其三
作者：陆游
朝代：宋

月黑枭鸣树，灯残鼠穴墙。床空围纸被，室静爇枫香。不恨言伤直，惟忧欲败刚。回头顾名利，百世永相忘。
贫居即事六首·其二
作者：陆游
朝代：宋
体裁：五言律诗

地偏人罕到，秋晚日犹长。病去筇枝赘，家贫菜粥香。流泉通药垄，积雨润书囊。欲谱幽居事，疏慵久未遑。
贫居即事六首·其五
作者：陆游
朝代：宋
体裁：五言律诗

意绪丧家狗，形骸槁木枝。曲肱虽自适，纵理固当饥。买絮初寒后，畦蔬小雨时。穷途何用卜，吾道即蓍龟。
贫居即事六首·其六
作者：陆游
朝代：宋
体裁：五言律诗

守道常违俗，存心不愧天。终年饥过半，动步谤居前。力倦少行立，气昏多睡眠。今宵风月好，扶杖到溪边。
贫居即事六首·其四
作者：陆游
朝代：宋
体裁：五言律诗

米竭炊烟静，村深客屦稀。庭除荒宿莽，篱落带斜晖。风恶披书卷，鸥驯傍钓矶。邻家殊耐久，相伴荷锄归。
贫居时一肉食尔戏作
作者：陆游
朝代：宋
体裁：五言律诗

身老便居僻，山寒喜屋低。时犹赖僧米，那惜贷邻醯。汤饼挑春荠，盘餐设冻齑。怪来食指动，异味得豚蹄。
贫居时一肉食尔戏作
作者：陆游
朝代：宋

身老便居僻，山寒喜屋低。
时犹頼僧米，那惜贷邻酰。
汤餠挑春荠，盘餐设冻齑。
怪来食指动，异味得豚蹄。
贫歌
作者：陆游
朝代：宋
体裁：古风

寿居福之首，贫为士之常。造物赋我贫，乃以寿见偿。处常而受福，每恐不得当。掬涧以沃渴，屑柏以为粮。虽云未免饥，何至死道傍。犹胜辽东丁，化鹤还故乡。
贫歌
作者：陆游
朝代：宋

寿居福之首，贫为士之常。造物赋我贫，乃以寿见偿。处常而受福，每恐不得当。掬涧以沃渴，屑柏以为粮；虽云未免饥，何至死道傍。犹胜辽东丁，化鹤还故乡。
贫甚作短歌排闷
作者：陆游
朝代：宋

闲何阔，逢诸葛，畏人常忧不得活。事不谐，问文开，不蹋权门更可哀。即今白发如霜草，一饱茫然身已老。惟有躬耕差可为，卖剑买牛悔不早。年丰米贱身独饥，今朝得米无薪炊。地上去天八万里，空自呼天天岂知。
贫甚作短歌排闷
作者：陆游
朝代：宋

间何阔，逢诸葛，畏人常忧不得活。
事不谐，问文开，不蹋权门更可哀。
即今白髮如霜草，一饱茫然身已老。
惟有躬耕差可为，卖剑买牛悔不早。
年丰米贱身独饥，今朝得米无薪炊。
地上去天八万里，空自呼天天岂知。
贫甚卖常用酒杯作诗自戏
作者：陆游
朝代：宋

桃李成尘浑不数，海棠也作胭脂雨。清明未到春已空，枝上流莺替人语。逢春日日合醉归，莫笑典衣穷杜甫。生时不肯浇舌本，死后空持酹坟土。门前三百里湖光，天与先生作醉乡。银杯羽化不须叹，多钱使人生窟郎。
贫甚卖常用酒杯作诗自戏
作者：陆游
朝代：宋

桃李成尘浑不数，海棠也作胭脂雨。
清明未到春已空，枝上流莺替人语。
逢春日日合醉归，莫笑典衣穷杜甫。
生时不肯浇舌本，死后空持酹坟土。
门前三百里湖光，天与先生作醉乡。
银杯羽化不须嘆，多钱使人生窟郎。
贫甚戏作绝句
作者：陆游
朝代：宋

北齑孤坐破三更，庭户无人有月明。
数种裤襦秋未赎，羡他邻巷捣衣声。
贫甚戏作绝句八首
作者：陆游
朝代：宋

俸禄无馀退即耕，市人指笑太清生。从今惜取青鞋底，祗向云边水际行。处穷上策更谁如，日晏犹眠为腹虚。尚阙邻僧分供米，敢烦地主送园蔬。贷米东村待不回，钵盂过午未曾开。饥肠雷动寻常事，但误生台两鹊来。北斋孤坐破三更，庭户无人有月明。数种裤襦秋未赎，羡他邻巷捣衣声。灶突无烟甑有尘，颓垣破屋越溪滨。老鳏狂怪谁嗔责，日日行歌独卖薪。行遍天涯等断蓬，作诗博得一生穷。可怜老境萧萧梦，常在荒山破驿中。读书但觉惭轮扁，补吏非能去箭张。白发归为林下叟，固应饥不餍糟糠。籴米归迟午未炊，家人窃闵乃翁饥。不知弄笔东窗下，正和渊明乞食诗。
贫甚戏作绝句八首·其一
作者：陆游
朝代：宋

俸禄无余退即耕，市人指笑太清生。
从今惜取青鞋底，祗向云边水际行。
贫甚戏作绝句八首·其一
作者：陆游
朝代：宋

俸禄无馀退即耕，市人指笑太清生。从今惜取青鞋底，祗向云边水际行。
贫甚戏作绝句八首·其七
作者：陆游
朝代：宋

读书但觉惭轮扁，补吏非能去箭张。白发归为林下叟，固应饥不餍糟糠。
贫甚戏作绝句八首·其七
作者：陆游
朝代：宋

读书但觉惭轮扁，补吏非能去箭张。
白髮归为林下叟，固应饥不餍糟糠。
贫甚戏作绝句八首·其三
作者：陆游
朝代：宋

贷米东村待不回，钵孟过午未曾开。
饥肠雷动寻常事，但误生台两鹊来。
贫甚戏作绝句八首·其三
作者：陆游
朝代：宋

贷米东村待不回，钵盂过午未曾开。饥肠雷动寻常事，但误生台两鹊来。
贫甚戏作绝句八首·其二
作者：陆游
朝代：宋
体裁：七言绝句

处穷上策更谁如，日晏犹眠为腹虚。尚阙邻僧分供米，敢烦地主送园蔬。
贫甚戏作绝句八首·其五
作者：陆游
朝代：宋

灶突无烟甑有尘，颓垣破屋越溪滨。老鳏狂怪谁嗔责，日日行歌独卖薪。
贫甚戏作绝句八首·其五
作者：陆游
朝代：宋

竈突无烟甑有尘，颓垣破屋越溪滨。
老鳏狂怪谁嗔责，日日行歌独卖薪。
贫甚戏作绝句八首·其八
作者：陆游
朝代：宋
体裁：七言绝句

籴米归迟午未炊，家人窃闵乃翁饥。不知弄笔东窗下，正和渊明乞食诗。
贫甚戏作绝句八首·其六
作者：陆游
朝代：宋
体裁：七言绝句

行遍天涯等断蓬，作诗博得一生穷。可怜老境萧萧梦，常在荒山破驿中。
贫甚戏作绝句八首·其四
作者：陆游
朝代：宋

北斋孤坐破三更，庭户无人有月明。
数种袴襦秋未赎，羡他邻巷捣衣声。
贫甚戏作绝句八首·其四
作者：陆游
朝代：宋

北斋孤坐破三更，庭户无人有月明。数种裤襦秋未赎，羡他邻巷捣衣声。
贫甚戏作长句示邻曲
作者：陆游
朝代：宋

百屋堆钱四壁空，人生志愿孰能同。萧条齿发难藏老，冷落杯盘可讳穷。斸笋不思鄣夏日，典衣那计禦霜风。知心幸有邻翁在，一笑相从草莽中。
贫甚戏作长句示邻曲
作者：陆游
朝代：宋

百屋堆钱四壁空，人生志愿孰能同。
萧条齿髮难藏老，冷落杯盘可讳穷。
斸笋不思鄣夏日，典衣那计御霜风。
知心幸有邻翁在，一笑相从草莽中。
贫甚戏作长句示邻曲
作者：陆游
朝代：宋

百屋堆钱四壁空，人生志愿孰能同？萧条齿发难藏老，冷落杯盘可讳穷？斸笋不思鄣夏日，典衣那计御霜风。
知心幸有邻翁在，一笑相从草莽中。
贫甚自励
作者：陆游
朝代：宋
体裁：五言律诗

忍病停朝药，捐书省夜灯。都门下第客，山寺退居僧。天每临幽隐，人何与废兴。能轻马千驷，肯慕稷三升。
贫甚自励
作者：陆游
朝代：宋

忍病停朝药，捐书省夜灯。都门下第客，山寺退居僧。天每临幽隐，人何与废兴？能轻马千驷，肯慕稷三升！
贫病
作者：陆游
朝代：宋
体裁：七言律诗

穷愁病思两茫茫，衰发元知合变霜。酒要解酲犹有策，食求祝噎更无方。凋零坐上亲朋少，寂寞人间岁月长。默计有时还自幸，幼安垂老始归乡。
贫病
作者：陆游
朝代：宋

穷愁病思两茫茫，衰髮元知合变霜。
酒要解酲犹有策，食求祝噎更无方。
凋零坐上亲朋少，寂寞人间岁月长。
默计有时还自幸，幼安垂老始归乡。
贫病
作者：陆游
朝代：宋

行年七十尚携鉏，贫悴还如白紵初。
好事邻僧勤送米，过门溪友强留鱼。
客来旋过墙头酒，睡起闲抽架上书。
要信荣枯元不动，胸中浩浩著空虚。
贫病
作者：陆游
朝代：宋

行年七十尚携鉏，贫悴还如白纻初。
好事邻僧勤送米，过门溪友强留鱼。
客来旋过墙头酒，睡起闲抽架上书。
要信荣枯元不动，胸中浩浩着空虚。
贫病
作者：陆游
朝代：宋

行年七十尚携锄，贫悴还如白纻初。好事邻僧勤送米，过门溪友强留鱼。客来旋过墙头酒，睡起闲抽架上书。要信荣枯元不动，胸中浩浩著空虚。
贫病
作者：陆游
朝代：宋
体裁：五言律诗

贫至今年剧，真无地置锥。判愁停贳酒，忍病罢迎医。性懒非关老，天穷岂坐诗。秋风还欲到，便可数期颐。
贫病戏书二首
作者：陆游
朝代：宋

得米还忧无束薪，今年真欲甑生尘。椎奴跣婢皆辞去，始觉卢仝未苦贫。头痛涔涔齿动摇，医骄折简不能招。亦知客疾无根柢，少健还能起负樵。
贫病戏书二首·其一
作者：陆游
朝代：宋
体裁：七言绝句

得米还忧无束薪，今年真欲甑生尘。椎奴跣婢皆辞去，始觉卢仝未苦贫。
贫病戏书二首·其二
作者：陆游
朝代：宋
体裁：七言绝句

头痛涔涔齿动摇，医骄折简不能招。亦知客疾无根柢，少健还能起负樵。
贫舍写兴
作者：陆游
朝代：宋

深山木食犹堪饱，上古巢居亦自安。
麦饭早庐吾已过，故应高卧有余欢。
贫舍写兴
作者：陆游
朝代：宋

粲粲新霜缟瓦沟，离离寒菜入盘羞。赘童拥篲扫枯叶，瞶婢挑灯缝破裘。
贫舍写兴二首
作者：陆游
朝代：宋

深山木食犹堪饱，上古巢居亦自安。麦饭草庐吾已过，故应高卧有馀欢。粲粲新霜缟瓦沟，离离寒菜入盘羞。赘童拥彗扫枯叶，聩婢挑灯缝破裘。
贫舍写兴二首·其一
作者：陆游
朝代：宋

深山木食犹堪饱，上古巢居亦自安。
麦饭草庐吾已过，故应高卧有余欢。
贫舍写兴二首·其一
作者：陆游
朝代：宋

深山木食犹堪饱，上古巢居亦自安。麦饭草庐吾已过，故应高卧有馀欢。
贫舍写兴二首·其二
作者：陆游
朝代：宋

粲粲新霜缟瓦沟，离离寒菜入盘羞。赘童拥彗扫枯叶，聩婢挑灯缝破裘。
贫舍写兴二首·其二
作者：陆游
朝代：宋

粲粲新霜缟瓦沟，离离寒菜入盘羞。
赘童拥篲扫枯叶，聩婢挑灯缝破裘。
贫述
作者：陆游
朝代：宋
体裁：七言律诗

寒生肌粟苦衣单，瘦减头围觉帽宽。荒寂在家犹逆旅，穷空养老亦蔬餐。柴青灶突腾烟细，膏尽灯缸照字难。犹喜新醅三斗熟，半窗梅影助清欢。
贫述
作者：陆游
朝代：宋

寒生肌粟苦衣单，瘦减头围觉帽宽。
荒寂在家犹逆旅，穷空养老亦蔬餐。
柴青竈突腾烟细，膏尽灯缸照字难。
犹喜新醅三斗熟，半窗梅影助清欢。
赏小园牡丹有感
作者：陆游
朝代：宋

雒阳牡丹面径尺，鄜畤牡丹高丈余。
世间尤物有如此，恨我总角东吴居。
俗人用意苦局促，目所未见辄谓无。
周汉故都亦岂远，安得尺棰驱群胡。
赏山园牡丹有感
作者：陆游
朝代：宋

雒阳牡丹面径尺，鄜畤牡丹高丈余。世间尤物有如此，恨我总角东吴居。俗人用意苦局促，目所未见辄谓无。周汉故都亦岂远，安得尺箠驱群胡！
赏山园牡丹有感
作者：陆游
朝代：宋

雒阳牡丹面径尺，鄜畤牡丹高丈馀。世间尤物有如此，恨我总角东吴居。俗人用意苦局促，目所未见辄谓无。周汉故都亦岂远，安得尺箠驱群胡。
赏花
作者：陆游
朝代：宋
体裁：七言律诗

湖上花光何处寻，朱朱白白自成林。衰年何预伤春事，闲客犹怀爱物心。欲堕每愁风骤起，正开却要日微阴。兰亭禹庙平生事，一榼芳醪莫厌深。
赏花
作者：陆游
朝代：宋

湖上花光何处寻？朱朱白白自成林。衰翁何预伤春事，闲客犹怀爱物心。欲堕每愁风骤起，正开却要日微阴。兰亭禹庙平生事，一榼芳醪莫厌深。
赏花至湖上
作者：陆游
朝代：宋
体裁：七言律诗

吾国名花天下稀，园林尽日敞朱扉。蝶穿密叶常相失，蜂恋繁香不记归。欲过每愁风荡漾，半开却要雨霏微。良辰乐事真当勉，莫遣匆匆一片飞。
赖牟镇早行
作者：陆游
朝代：宋

孤灯照影听初鸡，揽辔情怀倍惨凄。雪作未成云意闹，茅荒无际客魂迷。触寒手指藏犹裂，畏嶮图书弃不携。老去有文无卖处，等闲题遍蜀东西。
赖牟镇早行
作者：陆游
朝代：宋

孤灯照影听初鸡，揽辔情怀倍惨悽。雪作未成云意闹，茅荒无际客魂迷。触寒手指藏犹裂，畏崄图书弃不携。老去有文无卖处，等闲题遍蜀东西。
赛神
作者：陆游
朝代：宋
体裁：五言律诗

岁熟乡邻乐，辰良祭赛多。荒园抛鬼饭，高机置神鹅。人散丛祠寂，巫归醉脸酡。饥鸦更堪笑，鸣噪下庭柯。
赛神
作者：陆游
朝代：宋
体裁：七言律诗

落日林间箫鼓声，村村倒社祝西成。扶翁儿大两髦髧，溉水渠成千耦耕。家受一廛修本业，乡推三老主齐盟。日闻淮颍归王化，要使新民识太平。
赛神
作者：陆游
朝代：宋

落日林间萧鼓声，村村倒社祝西成。扶翁儿大两髦？，溉水渠成千耦耕。家受一廛修本业，乡推三老主齐盟。日闻淮颍归王化，要使新民识太平。
赛神曲
作者：陆游
朝代：宋
体裁：古风

丛祠千岁临江渚，拜贶今年那可数。须晴得晴雨得雨，人意所向神辄许。嘉禾九穗持上府，庙前女巫递歌舞。呜呜歌讴坎坎鼓，香烟成云神降语。大饼如槃牲腯肥，再拜献神神不违。晚来人醉相扶归，蝉声满庙锁斜晖。
赛神曲
作者：陆游
朝代：宋

丛祠千岁临江渚，拜贶今年那可数，须晴得晴雨得雨，人意所向神辄许。嘉禾九穗持上府，庙前女巫递歌舞，呜呜歌讴坎坎鼓，香烟成云神降语。大饼如盘牲腯肥，再拜献神神不违。晚来人醉相扶归，蝉声满庙锁斜晖。
赛神曲
作者：陆游
朝代：宋

击鼓坎坎，吹笙呜呜。
緑袍槐简立老巫，红衫绣裙舞小姑。
乌桕烛明蜡不如，鲤鱼糁美出神厨。
老巫前致词，小姑抱酒壶。
愿神来享常欢娱，使我嘉谷收连车。
牛羊暮归塞门闾，鸡鹜一母生百雏。
岁岁赐粟，年年蠲租。
蒲鞭不施，圜土空虚。
束草作官但形模，刻木为吏无文书。
淳风復还羲皇初，绳亦不结况其余。
神归人散醉相扶，夜深歌舞官道隅。
赛神曲
作者：陆游
朝代：宋

击鼓坎坎，吹笙呜呜。绿袍槐简立老巫，红衫绣裙舞小姑。乌桕烛明蜡不如，鲤鱼糁美出神厨。老巫前致词，小姑抱酒壶。愿神来享常欢娱，使我嘉谷收连车。牛羊暮归塞门闾，鸡鹜一母生百雏。岁岁赐粟，年年蠲租。蒲鞭不施，圜土空虚。束草作官但形模，刻木为吏无文书。淳风复还羲皇初，绳亦不结况其馀。神归人散醉相扶，夜深歌舞官道隅。
赛神曲
作者：陆游
朝代：宋

击鼓坎坎，吹笙呜呜。
绿袍槐简立老巫，红衫绣裙舞小姑。
乌臼烛明蜡不如，鲤鱼糁美出神厨。
老巫前致词，小姑抱酒壶：愿神来享常驩娱，使我嘉谷收连车；牛羊暮归塞门闾，鸡鹜一母生百雏，岁岁赐粟，年年蠲租；蒲鞭不施，圜土空虚；束草作官但形模，刻木为吏无文书；淳风复还羲皇初，绳亦不结况其余！神归人散醉相扶，夜深歌舞官道隅。
赠丐士
作者：陆游
朝代：宋
体裁：七言绝句

志士宁闻毕世穷，此间从古混蛇龙。尚能忍耻墦间祭，安用追惭饭后钟。
赠丐士
作者：陆游
朝代：宋

志士宁闻毕世穷，此间从古混蛇龙。尚能忍耻墦间祭，安用追惭饭後钟？
赠传神水监
作者：陆游
朝代：宋

写照今谁下笔亲，喜君分得卧云身。口中无齿难藏老，颊上加毛自有神。误遗汗青成国史，未妨著白号山人。它时更欲求奇迹，画我溪头把钓缗。
赠传神水鉴
作者：陆游
朝代：宋

写照今谁下笔亲，喜君分得卧云身。
口中无齿难藏老，颊上加毛自有神。
误遣汗青成国史，未妨着白号山人。
它时更欲求奇迹，画我溪头把钓缗。
赠传神水鉴
作者：陆游
朝代：宋

写照今谁下笔亲，喜君分得卧云身。口中无齿难藏老，颊上加毛自有神。误遣汗青成国史，未妨著白号山人。它时更欲求奇迹，画我溪头把钓缗。
赠倪道士二首
作者：陆游
朝代：宋

羽衣暂脱著戎衣，坐定方惊语入微。归隐玉霄应不出，他年容我扣岩扉。我坐虚名剩得穷，百年身堕畏途中。看君一棹烟波乐，悔不常为采药翁。
赠倪道士二首·其一
作者：陆游
朝代：宋

羽衣暂脱着戎衣，坐定方惊语入微。
归隠玉霄应不出，他年容我扣岩扉。
赠倪道士二首·其一
作者：陆游
朝代：宋

羽衣暂脱著戎衣，坐定方惊语入微。归隐玉霄应不出，他年容我扣岩扉。
赠倪道士二首·其二
作者：陆游
朝代：宋
体裁：七言绝句

我坐虚名剩得穷，百年身堕畏途中。看君一棹烟波乐，悔不常为采药翁。
赠僧二首
作者：陆游
朝代：宋

松间数语淡交成，不喜将身世上行。安得北窗风雪夜，地炉相对煮芜菁。长明灯下三更雨，旦过寮前万里身。正使未能超佛祖，也应小胜市朝人。
赠僧二首·其一
作者：陆游
朝代：宋
体裁：七言绝句

松间数语淡交成，不喜将身世上行。安得北窗风雪夜，地炉相对煮芜菁。
赠僧二首·其二
作者：陆游
朝代：宋
体裁：七言绝句

长明灯下三更雨，旦过寮前万里身。正使未能超佛祖，也应小胜市朝人。
赠刘改之秀才
作者：陆游
朝代：宋

君居古荆州，醉胆天宇小。尚不拜庞公，况肯依刘表。胸中九渊蛟龙蟠，笔底六月冰雹寒。有时大叫脱乌帻，不怕酒杯如海宽。放翁七十病欲死，相逢尚能刮眼看。李广不生楚汉间，封侯万户宜其难。
赠刘改之秀才
作者：陆游
朝代：宋

君居古荆州，醉胆天宇小。
尚不拜庞公，况肯依刘表。
胸中九渊蛟龙蟠，笔底六月冰雹寒。
有时大叫脱乌帻，不怕酒杯如海寛。
放翁七十病欲死，相逢尚能刮眼看。
李广不生楚汉间，封侯万户宜其难。
赠刘改之秀才
作者：陆游
朝代：宋

君居古荆州，醉胆天宇小，尚不拜庞公，况肯依刘表？胸中九渊蛟龙蟠，笔底六月冰雹寒；有时大叫脱乌帻，不怕酒杯如海宽。
放翁七十病欲死，相逢尚能刮眼看。
李广不生楚汉间，封侯万户宜其难！
赠吕次翁
作者：陆游
朝代：宋

君得金丹虽未仙，放翁邂逅与忘年。
空能处处夸诗句，不解时时赠酒钱。
马骏极知生冀土，鹤飞会见上辽天。
尔来笔砚尘埃满，剩欲相从乞一联。
赠吕次翁
作者：陆游
朝代：宋

君得金丹虽未仙，放翁邂逅与忘年。空能处处夸诗句，不解时时赠酒钱。马骏极知生冀土，鹤飞会见上辽天。尔来笔砚麈埃满，剩欲相从乞一联。
赠吕次翁
作者：陆游
朝代：宋

君得金丹虽未仙，放翁邂逅与忘年。空能处处誇诗句，不解时时赠酒钱。马骏极知生冀土，鹤飞会见上辽天。尔来笔砚尘埃满，剩欲相从乞一联。
赠宋道人
作者：陆游
朝代：宋

我不如昔人骑鹤上九天，玉简奏事虚皇前。平生啬养气粗全，两脚驰走轻如烟。鸟道悬崖忽飞鶱，戏掷短剑声铿然。转盼跳下千仞渊，已复取剑升层巅。腾猿俊鹘争后先，饥食松花掬飞泉。金骨绿髓渐凝坚，口哦七字黄庭篇。西来欲访挟弹仙，丹经剑诀更精研。嗟哉一失五百年，作诗付子勿妄传。
赠宋道人
作者：陆游
朝代：宋

我不如昔人骑鹤上九天，玉简奏事虚皇前。
平生啬养气麤全，两脚驰走轻如烟。
鸟道悬崖忽飞骞，戏掷短剑声铿然。
转盼跳下千仞渊，已复取剑升层巅。
腾猿俊鹘争後先，饥食松花掬飞泉。
金骨绿髓渐凝坚，口哦七字黄庭篇。
西来欲访挟弹僊，丹经剑诀更精研。
嗟哉一失五百年，作诗付子勿妄传。
赠宋道人
作者：陆游
朝代：宋

我不如昔人骑鹤上九天，玉简奏事虚皇前。
平生啬养气麤全，两脚驰走轻如烟。
鸟道悬崖忽飞鶱，戏掷短剑声铿然。
转盼跳下千仞渊，已復取剑升层巅。
腾猿俊鹘争后先，饥食松花掬飞泉。
金骨緑髓渐凝坚，口哦七字黄庭篇。
西来欲访挟弹僊，丹经剑诀更精研。
嗟哉一失五百年，作诗付子勿妄传。
赠应秀才
作者：陆游
朝代：宋

过宋不见元城公，渡淮不见陈了翁。
当时人人皆太息，至今海内倾高风。
老夫七十居乡县，龌龊龙钟何足见。
辱君雪裏来叩门，自说辛勤求识面。
我得茶山一转语，文章切忌参死句。
知君此外无他求，有求宁踏三山路。
赠应秀才
作者：陆游
朝代：宋

过宋不见元城公，渡淮不见陈了翁。当时人人皆太息，至今海内倾高风。老夫七十居乡县，龌龊龙钟何足见。辱君雪里来叩门，自说辛勤求识面。我得茶山一转语，文章切忌参死句。知君此外无他求，有求宁踏三山路。
赠应秀才
作者：陆游
朝代：宋

过宋不见元城公，渡淮不见陈了翁，当时人人皆太息，至今海内倾高风。老夫七十居乡县，龌龊龙锺何足见；辱君雪里来叩门，自说辛勤求识面。我得茶山一转语，文章切忌参死句。知君此外无他求，有求宁踏三山路？
赠径山銛书记
作者：陆游
朝代：宋

径山老将无勍敌，百万魔军俱扫迹。座下何人策隽功，筹略纵横銛记室。銛公声名满吴会，惟有放翁最先识。奕奕挥毫王粲诗，翩翩插羽陈琳檄，风雷东海起伏龙，缫藉圜丘荐苍璧。径山入门第一义，万口哗语真称职。我谓銛公岂止此，径山钵袋渠能得。一枝白拂倘付之，会见青天飞霹雳。
赠径山铦书记
作者：陆游
朝代：宋

径山老将无勍敌，百万魔军俱扫迹。座下何人策隽功，筹略纵横铦记室。铦公声名满吴会，惟有放翁最先识。奕奕挥毫王粲诗，翩翩插羽陈琳檄。风雷东海起伏龙，缫藉圜丘荐苍璧。径山入门第一义，万口哗言真称职。我谓铦公岂止此，径山钵袋渠能得。一枝白拂倘付之，会见青天飞霹雳。
赠径山铦书记
作者：陆游
朝代：宋

径山老将无勍敌，百万魔军俱扫迹。
座下何人策隽功，筹略纵横铦记室。
铦公声名满吴会，惟有放翁最先识。
奕奕挥毫王粲诗，翩翩插羽陈琳檄。
风雷东海起伏龙，缫藉圜丘荐苍璧。
径山入门第一义，万口譁言真称职。
我谓铦公岂止此，径山钵袋渠能得。
一枝白拂倘付之，会见青天飞霹雳。
赠徐相师
作者：陆游
朝代：宋

许负遗书果是非，子凭何处说精微？使君岂必如椰大，丞相元来要瓠肥。
袖阔日常笼短刺，肩寒春未换单衣。
半头布袋挑诗卷，也道游京卖术归。
赠惟了侍者二首
作者：陆游
朝代：宋

水边剥啄打门谁，满袖清风一纸诗。惊起放翁蝴蝶梦，半窗寒日欲斜时。雪中僵卧不须悲，彻骨清寒始解诗。一等人间闲草木，月窗君看早梅枝。
赠惟了侍者二首·其一
作者：陆游
朝代：宋
体裁：七言绝句

水边剥啄打门谁，满袖清风一纸诗。惊起放翁蝴蝶梦，半窗寒日欲斜时。
赠惟了侍者二首·其二
作者：陆游
朝代：宋

雪中僵卧不须悲，彻骨清寒始解诗。一等人间闲草木，月窗君看早梅枝。
赠惟了侍者二首·其二
作者：陆游
朝代：宋

雪中僵卧不须悲，彻骨清寒始觧诗。
一等人间闲草木，月窗君看早梅枝。
赠成封州
作者：陆游
朝代：宋

绿发临边固已奇，不应憔悴客京师。极知自有封侯骨，但要无忘耕垄时。意气覆毡书捷布，风流横槊赋新诗。平生每恨相从少，满眼关山又语离。
赠成封州
作者：陆游
朝代：宋

绿髮临边固已奇，不应憔悴客京师。
极知自有封侯骨，但要无忘耕垄时。
意气覆毡书捷布，风流横槊赋新诗。
平生每恨相从少，满眼关山又语离。
赠拄杖
作者：陆游
朝代：宋

历险横空捷有神，得来元自剡溪滨。同为万里江湖客，共见三生风月身。不怕云中伴凫舄，只愁雨后长龙鳞。何妨更悟无生理，露柱灯笼一话新。
赠拄杖
作者：陆游
朝代：宋

历险横空捷有神，得来元自剡溪滨。
同为万里江湖客，共见三生风月身。
不怕云中伴凫舄，只愁雨後长龙鳞。
何妨更悟无生理，露柱灯笼一话新。
赠拄杖
作者：陆游
朝代：宋

历险横空捷有神，得来元自剡溪滨。
同为万里江湖客，共见三生风月身。
不怕云中伴鳬舄，只愁雨后长龙鳞。
何妨更悟无生理，露柱灯笼一话新。
赠持钵道人
作者：陆游
朝代：宋

青铁作小冠，白紵缝短褐，右扶九节杖，左执七缀钵，何尝有定止，到处可生活。惟有烈士心，白刃不能夺。相逢一笑粲，滞思得披豁。挥袂去若飞，跂望已天末。
赠持钵道人
作者：陆游
朝代：宋
体裁：古风

青铁作小冠，白纻缝短褐。右扶九节杖，左执七缀钵。何尝有定止，到处可生活。惟有烈士心，白刃不能夺。相逢一笑粲，滞思得披豁。挥袂去若飞，跂望已天末。
赠曾温伯邢德允
作者：陆游
朝代：宋

发似秋芜不受耘，茶山曾许与斯文。回思岁月一甲子，尚记门墙三沐熏。卷里圣贤能觌面，人间富贵实浮云。二君才气俱超绝，岂待衰翁诵所闻。
赠曾温伯邢德允
作者：陆游
朝代：宋

髮似秋芜不受耘，茶山曾许与斯文。
回思岁月一甲子，尚记门墙三沐熏。
卷裏圣贤能觌面，人间富贵实浮云。
二君才气俱超绝，岂待衰翁诵所闻。
赠林使君
作者：陆游
朝代：宋

使君物外阅年华，厌听奴兵早暮衙。
双履踏云呼野渡，一瓢邀月醉梅花。
红炉点汞闲消日，为几翻经不忆家。
我亦岷山有归处，约君同载泝三巴。
赠林使君
作者：陆游
朝代：宋

松桧阴中百步廊，我来剥啄叩琳房。鱼肠宝剑余蛟血，鸦嘴金锄带药香。弱水蓬莱风浩浩，赤明龙汉劫茫茫。何妨付与神丹诀，教跨青鸾到帝乡。
赠林使君二首
作者：陆游
朝代：宋

使君物外阅年华，厌听奴兵早暮衙。双履踏云呼野渡，一瓢邀月醉梅花。红炉点汞闲消日，乌几翻经不忆家。我亦岷山有归处，约君同载溯三巴。松桧阴中百步廊，我来剥啄叩琳房。鱼肠宝剑馀蛟血，鸦嘴金锄带药香。弱水蓬莱风浩浩，赤明龙汉劫茫茫。何妨付与神丹诀，教跨青鸾到帝乡。
赠林使君二首·其一
作者：陆游
朝代：宋

使君物外阅年华，厌听奴兵早暮衙。
双履踏云呼野渡，一瓢邀月醉梅花。
红炉点汞闲消日，乌几翻经不忆家。
我亦岷山有归处，约君同载泝三巴。
赠林使君二首·其一
作者：陆游
朝代：宋

使君物外阅年华，厌听奴兵早暮衙。双履踏云呼野渡，一瓢邀月醉梅花。红炉点汞闲消日，乌几翻经不忆家。我亦岷山有归处，约君同载溯三巴。
赠林使君二首·其二
作者：陆游
朝代：宋

松桧阴中百步廊，我来剥啄叩琳房。
鱼肠宝剑余蛟血，鸦嘴金锄带药香。
弱水蓬莱风浩浩，赤明龙汉劫茫茫。
何妨付与神丹诀，敎跨青鸾到帝乡。
赠林使君二首·其二
作者：陆游
朝代：宋

松桧阴中百步廊，我来剥啄叩琳房。鱼肠宝剑馀蛟血，鸦嘴金锄带药香。弱水蓬莱风浩浩，赤明龙汉劫茫茫。何妨付与神丹诀，教跨青鸾到帝乡。
赠枫桥化城院老僧
作者：陆游
朝代：宋

老宿禅房裏，深居罢送迎。
炉红豆萁火，糁白芋魁羮。
毳衲年年补，纱灯夜夜明。
门前霜半寸，笑我事晨征。
赠枫桥化城院老僧
作者：陆游
朝代：宋
体裁：五言律诗

老宿禅房里，深居罢送迎。炉红豆萁火，糁白芋魁羹。毳衲年年补，纱灯夜夜明。门前霜半寸，笑我事晨征。
赠柯山老人
作者：陆游
朝代：宋

柯山老人九十余，乱发不栉瘦如枯。百穿千结一布裤，得酒一吸辄倒壶。自言少年不蓄孥，有钱径付酒家垆。人生办此真良图，弃官从翁许我无？
赠柯山老人
作者：陆游
朝代：宋

柯山老人九十余，乱髮不栉瘦如枯。
百穿千结一布袴，得酒一吸辄倒壶。
自言少年不蓄孥，有钱径付酒家垆。
人生办此真良图，弃官从翁许我无。
赠柯山老人
作者：陆游
朝代：宋

柯山老人九十馀，乱发不栉瘦如枯。百穿千结一布裤，得酒一吸辄倒壶。自言少年不蓄孥，有钱径付酒家垆。人生办此真良图，弃官从翁许我无。
赠汪叔潜
作者：陆游
朝代：宋

火云嵯峨如叠嶂，百病攻衰非一状。低檐小屋桑竹村，忽辱君来问亡恙。蹶然揽衣起闯门，裹饭仍烦远相饷。岁饥野外无供给，羞涩余粮不盈盎。我守此穷三十年，尚恐死前无力量。君诚不以老弃予，苦语见规宜勿让。
赠汪叔潜
作者：陆游
朝代：宋

火云嵯峨如叠嶂，百病攻衰非一状。低檐小屋桑竹村，忽辱君来问亡恙。蹶然揽衣起闯门，裹饭仍烦远相饷。岁饥野外无供给，羞涩馀粮不盈盎。我守此穷三十年，尚恐死前无力量。君诚不以老弃予，苦语见规宜勿让。
赠汪叔潜
作者：陆游
朝代：宋

火云嵯峨如迭嶂，百病攻衰非一状。
低檐小屋桑竹村，忽辱君来问亡恙。
蹶然揽衣起闯门，裹饭仍烦远相饷。
岁饥野外无供给，羞涩余粮不盈盎。
我守此穷三十年，尚恐死前无力量。
君诚不以老弃予，苦语见规宜勿让。
赠洞微山人
作者：陆游
朝代：宋

我年六十四，获谴输鬼薪。束书出东门，挥手谢国人。笑指身上衣，不复染京尘。时有一老翁，祝我当自珍。却后十五年，迎君浙江滨。我笑语是翁，岂说他生身。事果不可知，邂逅如隔辰。鹤发无馀鬒，鹑衣仍苦贫。秋风旱河头，握手一笑新。买酒烹鸡豚，往事得具陈。试数同朝旧，零落增悲辛。与翁虽俱老，肝胆犹轮囷。千里亦命驾，何况托近邻。秋高佳风月，相过莫厌频。
赠洞微山人
作者：陆游
朝代：宋

我年六十四，获谴输鬼薪。
束书出东门，挥手谢国人。
笑指身上衣，不復染京尘。
时有一老翁，祝我当自珍。
却后十五年，迎君浙江滨。
我笑语是翁，岂说他生身。
事果不可知，邂逅如隔辰。
鹤髮无余鬒，鹑衣仍苦贫。
秋风旱河头，握手一笑新。
买酒烹鸡豚，往事得具陈。
试数同朝旧，零落增悲辛。
与翁虽俱老，肝胆犹轮囷。
千里亦命驾，何况託近邻。
秋高佳风月，相过莫厌频。
赠洞微山人
作者：陆游
朝代：宋

我年六十四，获谴输鬼薪，束书出东门，挥手谢国人，笑指身上衣，不复染京麈。时有一老翁，祝我当自珍，却後十五年，迎君浙江滨。我笑语是翁，岂说他生身？事果不可知，邂逅如隔辰。鹤发无余鬒，鹑衣仍苦贫。秋风旱河头，握手一笑新。买酒烹鸡豚，往事得具陈。试数同朝旧，零落增悲辛。与翁虽俱老，肝胆犹轮囷。千里亦命驾，何况托近邻。秋高佳风月，相过莫厌频。
赠湖上父老十八韵
作者：陆游
朝代：宋
体裁：古风

一镜三百里，环以碧玉峰。天公赐我厚，极目为提封。烟收见石帆，雨霁望卧龙。嵯峨宝林塔，迢递天章钟。兴来思一出，霜晴及初冬。父老舍杖迎，衣冠颇严恭。语我相识久，幸未弃老农。间者传伏枕，喜闻足音跫。贫舍有盘餐，勿责异味重。荞饼新油香，黍酒瓮面浓。已遣买扑握，亦可致噞喁。愿公领此意，秣蹇聊从容。我起为太息，厚意敢不从。吾生行逆境，平地九折邛。况今又老退，如子岂易逢。但愿从今健，衰疾缓见攻。遇兴即扣门，草具烦炊舂。但恐乘月来，妨子睡味浓。
赠湖上父老十八韵
作者：陆游
朝代：宋

一镜三百里，环以碧玉峰，天公赐我厚，极目为提封。
烟收见石帆，雨霁望卧龙，嵯峨宝林塔，迢递天章钟。
兴来思一出，霜晴及初冬。
父老舍杖迎，衣冠颇严恭，语我相识久，幸未弃老农，间者传伏枕，喜闻足音跫。
贫舍有盘餐，勿责异味重，荞饼新油香，黍酒瓮面浓，已遣买扑握，亦可致噞喁，愿公领此意，秣蹇聊从容。
我起为太息，厚意敢不从，吾生行逆境，平地九折邛，况今又老退，如子岂易逢，但愿从今健，衰疾缓见攻，遇兴即扣门，草具烦炊舂，但恐乘月来，妨子睡味浓。
赠燕
作者：陆游
朝代：宋
体裁：古风

燕来我何喜，感此中春时。燕去亦何有，无奈凋年悲。四序如循环，万物更盛衰。我亦寓斯世，如客会当归。骊车已在门，恋恋终何为。达人付无心，欣厌两俱非。岂有天壤间，会合无别离。对花不烂醉，燕子笑汝痴。
赠燕
作者：陆游
朝代：宋

燕来我何喜，感此中春时；燕去亦何有，无奈凋年悲。四序如循环，万物更盛衰我亦寓斯世，如客会当归；骊车已在门，恋恋终何为？达人付无心，欣厌两俱非。岂有天壤间，会合无别离？对花不烂醉，燕子笑汝痴。
赠猫
作者：陆游
朝代：宋
体裁：七言绝句

执鼠无功元不劾，一箪鱼饭以时来。看君终日常安卧，何事纷纷去又回。
赠猫
作者：陆游
朝代：宋
体裁：五言律诗

盐裹聘狸奴，常看戏座隅。时时醉薄荷，夜夜占氍毹。鼠穴功方列，鱼餐赏岂无。仍当立名字，唤作小于菟。
赠猫
作者：陆游
朝代：宋
体裁：七言绝句

裹盐迎得小狸奴，尽护山房万卷书。惭愧家贫策勋薄，寒无毡坐食无鱼。
赠猫
作者：陆游
朝代：宋

裹盐迎得小貍奴，尽护山房万卷书。
惭愧家贫策勲薄，寒无氊坐食无鱼。
赠王伯长主簿
作者：陆游
朝代：宋
体裁：七言律诗

学诗大略似参禅，且下功夫二十年。君要亲尝狮子吼，法须尽吐野狐涎。几人错会先师话，吾辈元齐古佛肩。天遣放翁穷不死，茶山钵袋未曾传。
赠目眇者
作者：陆游
朝代：宋
体裁：七言绝句

达人所遇有生涯，高卧穷阎自一家。阅世正嫌岩下电，开樽且看雾中花。
赠石帆老人
作者：陆游
朝代：宋
体裁：七言律诗

地僻林深客到稀，高舂未起闭柴扉。新松郁郁三千本，密竹萧萧一尺围。溪叟旋分菰米滑，山童新采蕨芽肥。因君更作长闲想，麟阁云台竟是非。
赠石帆老人
作者：陆游
朝代：宋

地僻林深客到稀，高舂未起闭柴扉。新松郁郁三千本，密竹萧萧一尺围。溪叟旋分菰米滑，山童新采蕨芽肥。因君更作长闲想，麟阁云台竟是非？
赠童道人盖与予同甲子
作者：陆游
朝代：宋
体裁：七言律诗

吾侪之生乙巳年，达者寥寥穷比肩。退士一生藜藿食，散人万里江湖天。忍贫不变我自许，挟术自营君岂然。一事尚须烦布策，几时能具钓鱼船。
赠童道人盖与予同甲子
作者：陆游
朝代：宋

吾侪之生乙巳年，达者寥寥穷比肩。退士一生藜藿食，散人万里江湖天。忍贫不变我自许，挟术自营君岂然？一事尚须烦布策，几时能具钓鱼船？
赠竹十韵
作者：陆游
朝代：宋

放翁小筑湖西偏，虚窗曲槛无炎天。人间乃有真富贵，绕舍十万碧玉椽。连林娟娟泫清露，高枝袅袅摇苍烟。常忧俗客触新粉，屡戒园丁伤逸鞭。凉生尊斝消午醉，声撼窗扉惊昼眠。春残斸土得美茁，气压卿相食万钱。尔来作吏若堕阱，每一梦到心悽然。还家再见却惝恍，尘土何地从臞仙。囊中幸藏餐玉法，欲屏万事相周旋。更当待月出东岭，坐石泠泠挥响泉。
赠竹十韵
作者：陆游
朝代：宋

放翁小筑湖西偏，虚窗曲槛无炎天。
人间乃有真富贵，遶舍十万碧玉椽。
连林娟娟泫清露，高枝袅袅揺苍烟。
常忧俗客触新粉，屡戒园丁伤逸鞭。
凉生尊斚消午醉，声撼窗扉惊昼眠。
春残斸土得美茁，气压卿相食万钱。
尔来作吏若堕穽，每一梦到心悽然。
还家再见却惝怳，尘土何地从臞仙。
囊中幸藏餐玉法，欲屏万事相周旋。
更当待月出东岭，坐石泠泠挥响泉。
赠竹十韵
作者：陆游
朝代：宋

放翁小筑湖西偏，虚窗曲槛无炎天。人间乃有真富贵，遶舍十万碧玉椽。连林娟娟泫清露，高枝袅袅摇苍烟。常忧俗客触新粉，屡戒园丁伤逸鞭。凉生尊斝消午醉，声撼窗扉惊昼眠。春残斸土得美茁，气压卿相食万钱。尔来作吏若堕阱，每一梦到心凄然。还家再见却惝怳，尘土何地从臞仙？囊中幸藏餐玉法，欲屏万事相周旋。更当待月出东岭，坐石泠泠挥响泉。
赠粉鼻
作者：陆游
朝代：宋

连夕狸奴磔鼠频，怒髯噀血护残囷。
问渠何似朱门裏，日饱鱼飱睡锦茵。
赠粉鼻
作者：陆游
朝代：宋

连夕狸奴磔鼠频，怒髯噀血护残囷。问渠何似朱门里，日饱鱼飧睡锦茵。
赠粉鼻
作者：陆游
朝代：宋

连夕狸奴磔鼠频，怒髯噀血护残囷。问渠何似朱门里，日饱鱼餐睡锦茵？
赠老鸡
作者：陆游
朝代：宋

峨峨赤帻先群辈，喔喔长鸣盖四郊。意气虽雄无处用，风霜从我老衡茆。
赠老鸡二首
作者：陆游
朝代：宋

峨峨赤帻先群辈，喔喔长鸣盖四郊。意气虽雄无处用，风霜从我老衡茅。场中啄粟树头栖，三唱明星出尚低。关路元无孟尝客，吴儿莫议会稽鸡。
赠老鸡二首·其一
作者：陆游
朝代：宋
体裁：七言绝句

峨峨赤帻先群辈，喔喔长鸣盖四郊。意气虽雄无处用，风霜从我老衡茅。
赠老鸡二首·其二
作者：陆游
朝代：宋
体裁：七言绝句

场中啄粟树头栖，三唱明星出尚低。关路元无孟尝客，吴儿莫议会稽鸡。
赠苏召叟
作者：陆游
朝代：宋

苏子出俦辈，翩如天际鸿。
才华刮眼瞙，文字愈头风。
岂止千人见，真当四海空。
老夫虽耄矣，此论不妨公。
赠苏召叟
作者：陆游
朝代：宋
体裁：五言律诗

苏子出俦辈，翩如天际鸿。才华刮眼膜，文字愈头风。岂止千人见，真当四海空。老夫虽耄矣，此论不妨公。
赠苏赵叟兄弟
作者：陆游
朝代：宋

君家真德门，才杰生衮衮。托契则甚深，所恨相识晚。携文数过我，每读必三反。譬如天厩驹，真是渥洼产。闭门万卷读，更要极源本。才难圣所叹，期子敢不远。
赠苏赵叟兄弟
作者：陆游
朝代：宋

君家真德门，才杰生衮衮。托契则甚深，所恨相识晚。携文数过我，每读必三反；譬如天厩驹，真是渥洼产。闭门万卷读，更要极源本。才难圣所叹，期子敢不远？
赠苏赵叟兄弟
作者：陆游
朝代：宋

君家真德门，才杰生衮衮。
託契则甚深，所恨相识晚。
擕文数过我，每读必三反。
譬如天廐驹，真是渥洼产。
闭门万卷读，更要极源本。
才难圣所嘆，期子敢不远。
赠表弟江参议
作者：陆游
朝代：宋

襄州参议真豪杰，熟视华途懒着鞭。
夺得鸾箆花裏活，皎如玉树酒中仙。
才高狗监无人荐，句好鸡林有客传。
老去眼边亲旧少，津亭少为繫归船。
赠表弟江参议
作者：陆游
朝代：宋

襄州参议真豪杰，熟视华途懒著鞭。夺得鸾篦花里活，皎如玉树酒中仙。才高狗监无人荐，句好鸡林有客传。老去眼边亲旧少，津亭少为系归船。
赠西山老人
作者：陆游
朝代：宋
体裁：五言律诗

生世不把笔，残年惟灌园。赁舂来并舍，卖画到前村。勤苦供租税，清贫遗子孙。从来栖遁志，剩欲与翁言。
赠论命周云秀才
作者：陆游
朝代：宋
体裁：古风

周郎颀然市中隐，精神卓荦秋天隼。忽来过我论五行，袖出诗卷如束笋。人生一息不自保，况我耄期真待尽。君今盛为谈未来，我亦听之俱可冁。虽然此心犹未泯，何至死去同蠢蠢。地下不作修文郎，天上亦为京兆尹。
赠谢正之秀才
作者：陆游
朝代：宋
体裁：古风

君家麻源第三谷，我在镜湖分一曲。平生梦亦不相接，忽然怀中泻珠玉。诚斋老子主诗盟，片言许可天下服。长歌为君定声价，赏音但须一夔足。蹋泥过我君岂误，拱璧何至求凡目。只愁明日遽来索，北窗连夜挑灯读。
赠谢正之秀才
作者：陆游
朝代：宋

君家麻源第三谷，我在镜湖分一曲；平生梦亦不相接，忽然怀中泻珠玉。诚斋老子主诗盟，片言许可天下服。长歌为君定声价，赏音但须一夔足。蹋泥过我君岂误，拱璧何至求凡目。只愁明日遽来索，北窗连夜挑灯读。
赠赵去华
作者：陆游
朝代：宋
体裁：七言律诗

赵子毫端万斛珠，眼前百辈不枝梧。盛名岂待它年见，公论何曾一日无。我老杜门惟足睡，君豪折简固难呼。此诗强欲相题目，堪笑衰翁胆满躯。
赠赵去华
作者：陆游
朝代：宋

赵子毫端万斛珠，眼前百辈不枝梧。
盛名岂待它年见，公论何曾一日无？我老杜门惟足睡，君豪折简固难呼。
此诗强欲相题目，堪笑衰翁胆满躯。
赠过门道人
作者：陆游
朝代：宋
体裁：七言绝句

卖药人间两屦轻，飘然云水不论程。晓经浦口乱流渡，夜宿山家乘月行。
赠过门道人
作者：陆游
朝代：宋

朝行市尘中，奔马不可及。暮涉清溪流，芒屦了不湿。岩扉一丹灶，山路两书笈。白驴可置掌，童子亦绝粒。邂逅安期生，电逝不暇揖。太华独嶷然，万仞道傍立。
赠过门道人
作者：陆游
朝代：宋

朝行市尘中，奔马不可及。
暮涉清溪流，芒屦了不湿。
岩扉一丹竈，山路两书笈。
白驴可置掌，童子亦绝粒。
邂逅安期生，电逝不暇揖。
太华独嶷然，万仞道傍立。
赠过门道人
作者：陆游
朝代：宋

朝行市尘中，奔马不可及。
暮涉清溪流，芒屦了不湿，岩扉一丹灶，山路两书笈。
白驴可置掌，童子亦绝粒。
邂逅安期生，电逝不暇揖。
太华独嶷然，万仞道傍立。
赠进贤刘令
作者：陆游
朝代：宋

簿领尘埃裏，超然见鳯麟。
性疏忘顾忌，学大有经纶。
正论虽频接，高标岂易亲。
向来相识晚，吾党欠斯人。
赠进贤刘令
作者：陆游
朝代：宋
体裁：五言律诗

簿领尘埃里，超然见凤麟。性疏忘顾忌，学大有经纶。正论虽频接，高标岂易亲。向来相识晚，吾党欠斯人。
赠道侣
作者：陆游
朝代：宋

崎岖世路久知难，准拟丹成玉鍊颜。十载寻人遍岩穴，一樽随处对溪山。苏门昼寂闻舒啸，函谷秋清候度关。剩欲相招同此事，疑君未办一生闲。
赠道侣
作者：陆游
朝代：宋

崎岖世路久知难，准拟丹成玉链颜。十载寻人遍岩穴，一樽随处对溪山。苏门昼寂闻舒啸，函谷秋清侯度关。剩欲相招同此事，疑君未办一生闲。
赠道侣
作者：陆游
朝代：宋

崎岖世路久知难，凖拟丹成玉炼颜。
十载寻人遍岩穴，一樽随处对溪山。
苏门昼寂闻舒啸，函谷秋清候度关。
剩欲相招同此事，疑君未办一生闲。
赠道侣
作者：陆游
朝代：宋
体裁：五言律诗

蕊笈人多有，惟君独造微。丹成河自塞，吟罢剑俱飞。酒市寻差易，云山觅更非。何时醉携手，为我发玄机。
赠道友
作者：陆游
朝代：宋

凡骨已蜕身自轻，勃落叶上行无声。
华阴市楼醉舞罢，却上莲峰看月明。
赠道友五首
作者：陆游
朝代：宋

凡骨已蜕身自轻，勃落叶上行无声。华阴市楼醉舞罢，却上蓬峰看月明。忆在长安烂漫游，大明宫阙与云浮。今朝偶上慈恩塔，北望茫茫禾黍秋。当时辛苦学长生，准拟中原看太平。今日醉游心已足，一瓢归去隐青城。二杯兀兀复腾腾，服气烧丹总不能。借问生涯在何许，孤舟风雨伴渔灯。零落残碑草棘中，北邙萧瑟又秋风。旧时忆在鹓行里，几见宣麻拜相公。
赠道友五首·其一
作者：陆游
朝代：宋
体裁：七言绝句

凡骨已蜕身自轻，勃落叶上行无声。华阴市楼醉舞罢，却上蓬峰看月明。
赠道友五首·其三
作者：陆游
朝代：宋
体裁：七言绝句

当时辛苦学长生，准拟中原看太平。今日醉游心已足，一瓢归去隐青城。
赠道友五首·其二
作者：陆游
朝代：宋
体裁：七言绝句

忆在长安烂漫游，大明宫阙与云浮。今朝偶上慈恩塔，北望茫茫禾黍秋。
赠道友五首·其五
作者：陆游
朝代：宋

零落残碑草棘中，北邙萧瑟又秋风。
旧时忆在鹓行裏，几见宣麻拜相公。
赠道友五首·其五
作者：陆游
朝代：宋

零落残碑草棘中，北邙萧瑟又秋风。旧时忆在鹓行里，几见宣麻拜相公。
赠道友五首·其四
作者：陆游
朝代：宋

二杯兀兀复腾腾，服气烧丹总不能。借问生涯在何许，孤舟风雨伴渔灯。
赠道友五首·其四
作者：陆游
朝代：宋

二杯兀兀復腾腾，服气烧丹总不能。
借问生涯在何许，孤舟风雨伴渔灯。
赠道流
作者：陆游
朝代：宋
体裁：五言律诗

卖药会稽市，不知今几年。身常杂庸保，世果有神仙。醉帽簪花舞，渔舟听雨眠。放翁独识子，肯向俗人传。
赠道流
作者：陆游
朝代：宋
体裁：七言律诗

烟云深处作生涯，回首人间岁月赊。留得朱颜凭绿酒，扫空白发赖丹砂。七弦指下泠泠久，双袖风中猎猎斜。他日相寻不知处，会从渔父问桃花。
赠道流
作者：陆游
朝代：宋

烟云深处作生涯，回首人间岁月赊。
留得朱颜凭绿酒，扫空白髮赖丹砂。
七弦指下泠泠久，双袖风中猎猎斜。
他日相寻不知处，会从渔父问桃花。
赠道流
作者：陆游
朝代：宋

羽人邂逅饮旗亭，自说经年醉不醒。曾伴翰林游赤壁，仍邀内史写黄庭。古琴蛇蚹评无价，宝剑鱼肠托有灵。太华何时寻此约，九霄风露宿青冥。
赠道流
作者：陆游
朝代：宋

羽人邂逅饮旗亭，自说经年醉不醒。
曾伴翰林游赤壁，仍邀内史写黄庭。
古琴蛇蚹评无价，宝剑鱼肠托有灵。
太华何时寻此约？九霄风露宿青冥。
赠道流
作者：陆游
朝代：宋

羽人邂逅饮旗亭，自说经年醉不醒。
曾伴翰林游赤壁，仍邀内史写黄庭。
古琴蛇蚹评无价，宝剑鱼肠託有灵。
太华何时寻此约，九霄风露宿青冥。
赠邢刍甫
作者：陆游
朝代：宋
体裁：七言律诗

割愁何处有并刀，倾座谁能夺锦袍。堪笑陆翁邻鬼录，尚推邢友擅人豪。杜门虽少客载酒，落笔已能奴命骚。安得相从北窗下，丐君剩馥与残膏。
赠邢刍甫
作者：陆游
朝代：宋

割愁何处有并刀，倾座谁能夺锦袍？堪笑陆翁邻鬼录，尚惟邢友擅人豪。杜门虽少客载酒，落笔已能奴命骚。安得相从北窗下，丐君剩馥与残膏。
赠镜中隐者
作者：陆游
朝代：宋

小筑林间避世纷，不妨野叟是知闻。来游喜有楫迎我，归卧岂无云赠君。得鹿梦回初了了，吠獒声恶尚狺狺。从今雪夜频相过，纸帐蒲团要策勋。
赠镜中隠者
作者：陆游
朝代：宋

小筑林间避世纷，不妨野叟是知闻。
来游喜有檝迎我，归卧岂无云赠君。
得鹿梦回初了了，吠獒声恶尚狺狺。
从今雪夜频相过，纸帐蒲团要策勲。
赠陆伯政
作者：陆游
朝代：宋

夜窗灯火老徒勤，自悯何时可策勋。
未丧斯文天寿我，岂无余子我思君。
约通残谱言犹在，细读新诗笔欲焚。
早晚皇恩许归去，相呼同卧石帆云。
赠陆伯政
作者：陆游
朝代：宋

夜窗灯火老徒勤，自悯何时可策勋。未丧斯文天寿我，岂无馀子我思君。约通残谱言犹在，细读新诗笔欲焚。早晚皇恩许归去，相呼同卧石帆云。
赠隐者
作者：陆游
朝代：宋

力量超终古，光明破积昏。独行宁有待？妙用本忘言。神定婴儿戏，丹灵竖子奔。绪余应不靳，小出济元元。
赠隐者二首
作者：陆游
朝代：宋

畴昔从君处，玄都太古坛。月高幡影直，霜重佩声寒。鹤驾三山近，壶天万里宽。相逢初未省，但认切云冠。力量超终古，光明破积昏。独行宁有待，妙用本忘言。神定婴儿戏，丹灵竖子奔。绪馀应不靳，小出济元元。
赠隐者二首·其一
作者：陆游
朝代：宋

畴昔从君处，玄都太古坛。月高幡影直，霜重佩声寒。鹤驾三山近，壶天万里宽。相逢初未省，但认切云冠。
赠隐者二首·其一
作者：陆游
朝代：宋

畴昔从君处，玄都太古坛。
月高旛影直，霜重佩声寒。
鹤驾三山近，壶天万里宽。
相逢初未省，但认切云冠。
赠隐者二首·其二
作者：陆游
朝代：宋

力量超终古，光明破积昏。
独行宁有待，妙用本忘言。
神定婴儿戏，丹灵竖子奔。
绪余应不靳，小出济元元。
赠隐者二首·其二
作者：陆游
朝代：宋

力量超终古，光明破积昏。独行宁有待，妙用本忘言。神定婴儿戏，丹灵竖子奔。绪馀应不靳，小出济元元。
赠鸡
作者：陆游
朝代：宋
体裁：七言绝句

青铜三百买乌鸡，辟地墙东为择栖。更聘一雌全物性，莫辞风雨五更啼。
赠鸡
作者：陆游
朝代：宋

青铜三百买乌鸡，闢地墙东为择栖。
更聘一雌全物性，莫辞风雨五更啼。
赠鹊
作者：陆游
朝代：宋

为梁星渚自何年，毛羽摧伤不怨天。
知我斋余常施食，翩然飞下北窗前。
赠鹊
作者：陆游
朝代：宋

为梁星渚自何年，毛羽摧伤不怨天。知我斋馀常施食，翩然飞下北窗前。
赠鹊
作者：陆游
朝代：宋

为梁星渚自何年？毛羽摧伤不怨天。知我斋余常施食，翩然飞下北窗前。
赠鹭
作者：陆游
朝代：宋
体裁：七言绝句

雪衣飞去莫匆匆，小住滩前伴钓篷。禹庙兰亭三十里，相逢多在暮烟中。
赣士曾兴宗字光祖以其居篔筜谷图来求诗
作者：陆游
朝代：宋
体裁：七言律诗

高人心虚万物宗，家世常以仕易农。买山本爱坡上竹，手种已偃岩前松。瀑泉三伏凛冰雪，谷声十里酣笙镛。了知自是一丘壑，不与金精为附庸。
赤壁词/念奴娇·招韩无咎游金山
作者：陆游
朝代：宋

禁门钟晓，忆君来朝路，初翔鸾鹄。西府中台推独步，行对金莲宫烛。蹙绣华鞯，仙葩宝带，看即飞腾速。人生难料，一尊此地相属。回首紫陌青门，西湖闲院，锁千梢修竹。素壁栖鸦应好在，残梦不堪重续。岁月惊心，功名看镜，短鬓无多绿。一欢休惜，与君同醉浮玉。
赤壁词/念奴娇·招韩无咎游金山
作者：陆游
朝代：宋
体裁：词

禁门钟晓，忆君来朝路，初翔鸾鹄。西府中台推独步，行对金莲宫烛。蹙绣华鞯，仙葩宝带，看即飞腾速。人生难料，一尊此地相属。回首紫陌青门，西湖闲院，锁千梢脩竹。素壁栖鸦应好在，残梦不堪重续。岁月惊心，功名看镜，短鬓无多绿。一欢休惜，与君同醉浮玉。
赤壁词·念奴娇·禁门锺晓
作者：陆游
朝代：宋
体裁：词

禁门锺晓，忆君来朝路，初翔鸾鹄。
西府中台推独步，行对金莲宫烛。
蹙绣华鞯，仙葩宝带，看即飞腾速。
人生难料，一尊此地相属。
回首紫陌青门，西湖闲院，锁千梢修竹。
素壁栖鸦应好在，残梦不堪重续。
岁月惊心，功名看镜，短鬓无多绿。
一欢休惜，与君同醉浮玉。
赤壁词（招韩无咎游金山）
作者：陆游
朝代：宋

禁门钟晓，忆君来朝路，初翔鸾鹄。西府中台推独步，行对金莲宫烛。蹙绣华鞯，仙葩宝带，看即飞腾速。人生难料，一尊此地相属。回首紫陌青门，西湖闲院，锁千梢修竹。素壁栖鸦应好在，残梦不堪重续，岁月惊心，功名看镜，短鬓无多绿。一欢休惜，与君同醉浮玉。
赴成都泛舟自三泉至益昌谋以明年下三峡
作者：陆游
朝代：宋

诗酒清狂二十年，又摩病眼看西川。
心如老骥常千里，身似春蚕已再眠。
暮雪乌奴停醉帽，秋风白帝放归船。
飘零先是关天命，错被人呼作地仙。
赴成都泛舟自三泉至益昌谋以明年下三峡
作者：陆游
朝代：宋
体裁：七言律诗

诗酒清狂二十年，又摩病眼看西川。心如老骥常千里，身似春蚕已再眠。暮雪乌奴停醉帽，秋风白帝放归船。飘零自是关天命，错被人呼作地仙。
赵将军
作者：陆游
朝代：宋

我梦游太华，云开千仞青。擘山泻黄河，万古仰巨灵。往者祸乱初，氛祲干太宁。岂无卧云龙，一起奔风霆。时事方错缪，三秦尽飘零。山河销王气，原野失大刑。将军散发去，短剑斸茯苓。定知三峰上，烂醉今未醒。
赵将军
作者：陆游
朝代：宋

我梦游太华，云开千仞青。擘山泻黄河，万古仰巨灵。往者祸乱初，氛祲干太宁。岂无卧云龙，一起奔风霆。时事方错谬，三秦尽膻腥。山河销王气，原野失大刑。将军散发去，短剑斸茯苓。定知三峰上，烂醉今未醒。
赵将军
作者：陆游
朝代：宋

我梦游太华，云开千仞青。
擘山泻黄河，万古仰巨灵。
往者祸乱初，氛祲干太寜。
岂无卧云龙，一起奔风霆。
时事方错缪，三秦尽飘零。
山河销王气，原野失大刑。
将军散髮去，短剑斸茯苓。
定知三峰上，烂醉今未醒。
赵彦肤修撰挽辞
作者：陆游
朝代：宋
体裁：五言律诗

朝路英声早，宗盟宿望尊。宴谈推酝藉，大笔擅雄浑。许国心犹壮，安边策具存。凄凉故时客，痛哭望秋原。
赵彦肤修撰挽辞
作者：陆游
朝代：宋

朝路英声早，宗盟宿望尊。
讌谈推酝藉，大笔擅雄浑。
许国心犹壮，安边策具存。
凄凉故时客，痛哭望秋原。
起晚
作者：陆游
朝代：宋
体裁：七言绝句

傍檐百舌语璁珑，已觉新春在眼中。欲起未成还小睡，忽看初日满窗红。
起晚
作者：陆游
朝代：宋

傍檐百舌语聪珑，已觉新春在眼中。欲起未成还小睡，忽看初日满窗红。
起晚戏作
作者：陆游
朝代：宋
体裁：古风

地偏身饱闲，秋爽睡殊美。老鸡每愧渠，三唱呼未起。厨人罢晨汲，童子愁屣履。惰慵虽可嘲，安静良足喜。心空梦亦少，酣枕甘若醴。不学多事人，南柯豪众蚁。
起晚戏作
作者：陆游
朝代：宋
体裁：七言律诗

睡到僧廊响木鱼，庄周蝴蝶两蘧蘧。数声林下华亭鹤，一卷床头笠泽书。云子甑香炊熟后，露芽瓯浅点尝初。若论身逸心无事，台省诸公恐不如。
起晚戏作
作者：陆游
朝代：宋

睡到僧廊响木鱼，庄周蝴蝶两蘧蘧。数声林下华亭鹤，一卷床头笠泽书。云子甑香炊熟後，露芽瓯浅点尝初。若论身逸心无事，台省诸公恐不如。
起晚自嘲
作者：陆游
朝代：宋

辛苦一生何所获，老向东阡与南陌。
头眩眼暗牙齿疏，能作人间几时客。
尔来偷惰更可笑，卧听场中打新麦。
老鷄失旦也似侬，引颈一呼窗已白。
起晚自嘲
作者：陆游
朝代：宋

辛苦一生何所获，老向东阡与南陌。头眩眼暗牙齿疏，能作人间几时客。尔来偷惰更可笑，卧听场中打新麦。老鸡失旦也似侬，引颈一呼窗已白。
起晚自嘲
作者：陆游
朝代：宋

辛苦一生何所获，老向东阡与南陌。头眩眼暗牙齿疏，能作人间几时客？尔来偷惰更可笑，卧听场中打新麦。老鸡失旦也似侬，引颈一呼窗已白。
越王楼二首
作者：陆游
朝代：宋

上尽江边百尺楼，倚栏极目莫江秋。未甘便作衰翁在，两脚犹堪蹋九州。蒲萄酒绿似江流，夜燕唐家帝子楼。约住筦弦呼羯鼓，要渠打散醉中愁。
越王楼二首·其一
作者：陆游
朝代：宋
体裁：七言绝句

上尽江边百尺楼，倚栏极目莫江秋。未甘便作衰翁在，两脚犹堪蹋九州。
越王楼二首·其二
作者：陆游
朝代：宋

蒲萄酒緑似江流，夜燕唐家帝子楼。
约住筦絃呼羯鼓，要渠打散醉中愁。
越王楼二首·其二
作者：陆游
朝代：宋
体裁：七言绝句

蒲萄酒绿似江流，夜燕唐家帝子楼。约住筦弦呼羯鼓，要渠打散醉中愁。
足疾
作者：陆游
朝代：宋
体裁：五言律诗

足疾惟妨拜，登临故自如。深知造物意，遣遂此心初。东坞闲看竹，西溪独钓鱼。暮归犹未倦，把卷绕前除。
足疾
作者：陆游
朝代：宋

足疾惟妨拜，登临故自如。深知造物意，遣遂此心初。东坞闲看竹，西溪独钓鱼。暮归犹未倦，把卷遶前除。
跋冯氏兰亭
作者：陆游
朝代：宋

堂堂淮阴侯，夫岂哙等伍？放翁评此本，可作兰亭祖。
跋冯氏兰亭二首
作者：陆游
朝代：宋

堂堂淮阴侯，夫岂哙等伍。放翁评此本，可作兰亭祖。茧纸藏昭陵，千载不复见。此本得其骨，殊胜兰亭面。
跋冯氏兰亭二首·其一
作者：陆游
朝代：宋
体裁：五言绝句

堂堂淮阴侯，夫岂哙等伍。放翁评此本，可作兰亭祖。
跋冯氏兰亭二首·其二
作者：陆游
朝代：宋

茧纸藏昭陵，千载不复见。此本得其骨，殊胜兰亭面。
跋冯氏兰亭二首·其二
作者：陆游
朝代：宋

茧纸藏昭陵，千载不復见。
此本得其骨，殊胜兰亭面。
路乾
作者：陆游
朝代：宋

日晒霜融步步泥，旬余不到石泉西。
连朝和暖得乾路，唤取邻翁来杖藜。
路乾
作者：陆游
朝代：宋

日晒霜融步步泥，旬馀不到石泉西。连朝和暖得乾路，唤取邻翁来杖藜。
路傍曲三首
作者：陆游
朝代：宋

冷饭杂沙砾，短褐蒙霜露。黄叶满山邮，行人跨驴去。大道南北出，车轮无停日。彼岂皆奇才，我独饥至夕。凄凉路傍曲，朱门人不知。秋街槐叶落，正是断肠时。
路傍曲三首·其一
作者：陆游
朝代：宋
体裁：古风

冷饭杂沙砾，短褐蒙霜露。黄叶满山邮，行人跨驴去。
路傍曲三首·其三
作者：陆游
朝代：宋
体裁：古风

凄凉路傍曲，朱门人不知。秋街槐叶落，正是断肠时。
路傍曲三首·其二
作者：陆游
朝代：宋
体裁：古风

大道南北出，车轮无停日。彼岂皆奇才，我独饥至夕。
路干
作者：陆游
朝代：宋

日晒霜融步步泥，旬余不到石泉西。
连朝和暖得干路，唤取邻翁来杖藜。
蹋碛
作者：陆游
朝代：宋

鬼门关外逢人日，蹋碛千家万家出。竹枝惨戚云不动，剑器联翩日将夕。行人十有八九瘿，见惯何曾羞顾影。江边沽酒沙上卧，峡口月出风吹醒。人生未死信难知，憔悴夔州生鬓丝。何日画船摇桂楫，西湖却赋探春诗。
蹋碛
作者：陆游
朝代：宋

鬼门关外逢人日，蹋碛千家万家出。
竹枝惨戚云不动，剑气聨翩日将夕。
行人十有八九瘿，见惯何曾羞顾影。
江边沽酒沙上卧，峡口月出风吹醒。
人生未死信难知，憔悴夔州生鬓丝。
何日画船揺桂檝，西湖却赋探春诗。
蹋碛
作者：陆游
朝代：宋

鬼门关外逢人日，蹋碛千家万家出。竹枝残戚云不动，剑器联翩日将夕。行人十有八九瘿，见惯何曾羞顾影。江边沽酒沙上卧，峡口月出风吹醒。人生未死信难知，憔悴夔州生鬓丝。何日画船摇桂楫，西湖却赋探春诗？
蹭蹬
作者：陆游
朝代：宋
体裁：七言律诗

少慕功名颇自奇，一生蹭蹬鬓成丝。市楼酒美贫何预，斗柄春回老不知。黑帜游魂应有数，白衣效命永无期。鱼梁东畔牛栏北，举世谁能识此悲。
蹭蹬
作者：陆游
朝代：宋

少慕功名颇自奇，一生蹭蹬鬓成丝。市楼酒美贫何预，斗柄春回老不知。黑帜游魂应有数，白衣效命永无期。鱼梁东畔牛栏北，举世谁能识此悲？
身世
作者：陆游
朝代：宋

身世浮沉等一沤，卧看校尉例封侯。
青灯微火药铛夜，淡月凄风衣杵秋。
醉裏不辞嘲兀兀，吟边时得寄悠悠。
即今老眼无开处，又向城南倚寺楼。
身世
作者：陆游
朝代：宋
体裁：七言律诗

身世浮沉等一沤，卧看校尉例封侯。青灯微火药铛夜，淡月凄风衣杵秋。醉里不辞嘲兀兀，吟边时得寄悠悠。即今老眼无开处，又向城南倚寺楼。
身世
作者：陆游
朝代：宋

身世飘然似断云，时人误许与斯文。
旋偿碑债动千里，强理诗情无一分。
子美旧悲残酒炙，幼安今老白襦裙。
余生自喜浑无事，清夜铜炉炷宝熏。
身世
作者：陆游
朝代：宋

身世飘然似断云，时人误许与斯文。旋偿碑债动千里，强理诗情无一分。子美旧悲残酒炙，幼安今老白襦裙。馀生自喜浑无事，清夜铜炉炷宝熏。
躬耕
作者：陆游
朝代：宋
体裁：七言律诗

莫笑躬耕老蜀山，也胜菜把仰园官。唤回痴梦尘机息，空尽闲愁酒地宽。无复短衣随李广，但思微雨过苏端。十年世事茫如海，输与闲人静处看。
躬耕
作者：陆游
朝代：宋

莫笑躬耕老蜀山，也胜菜把仰园官。
唤回痴梦尘机息，空尽闲愁酒地寛。
无復短衣随李广，但思微雨过蘓端。
十年世事茫如海，输与闲人静处看。
车中作
作者：陆游
朝代：宋

秋天近霜霰，吴地少风尘。时驾小车出，始知闲客真。新交孰倾盖，往事漫沾巾。处处皆堪隐，桃源莫问津。
车中作
作者：陆游
朝代：宋

秋天近霜霰，吴地少风尘。
时驾小车出，始知闲客真。
新交孰倾盖，往事漫霑巾。
处处皆堪隐，桃源莫问津。
车中作
作者：陆游
朝代：宋

雨过未生尘，寒轻不着人。
断云飞苑路，高柳暗天津。
憔悴非平日，呻吟又一春。
丝毫宁有补，空负耦耕身。
车中作
作者：陆游
朝代：宋

雨过未生尘，寒轻不著人。断云飞苑路，高柳暗天津。憔悴非平日，呻吟又一春。丝毫宁有补，空负耦耕身。
车中作
作者：陆游
朝代：宋

雨过未生麈，寒轻不著人。断云飞苑路，高柳暗天津。憔悴非平日，呻吟又一春。丝毫宁有补？空负耦耕身。
车轩花时将过感怀
作者：陆游
朝代：宋

社雨晴时燕子飞，园林何许觅芳菲。江山良是人谁在？天地无私春又归。残史有期成汗简，修门即日挂朝衣。人生念念皆堪悔，敢效渊明叹昨非。
辛丑十月诸公馈酒偶及百榼戏题长句
作者：陆游
朝代：宋
体裁：七言律诗

喜事诸公尚见存，尺书时到爵罗门。已邀风月成三友，聊对湖山倒百尊。醉墨淋漓动高壁，狂歌悲壮落前村。悠然睡起西窗黑，一点青灯又断魂。
辛丑正月三日雪
作者：陆游
朝代：宋

开岁尚残冬，佳哉雪意浓。润归千里麦，声乱五更钟。帘隙收初密，墙隅积已重。龙团笑羔酒，狐腋袭驼茸。危槛临攲竹，幽窗听堕松。忽思西戍日，凭堞待传烽。
辛丑正月三日雪
作者：陆游
朝代：宋

开岁尚残冬，佳哉雪意浓。
润归千里麦，声乱五更钟。
帘隙收初密，墙隅积已重。
龙团笑羔酒，狐腋袭驼茸。
危槛临欹竹，幽窗听堕松。
忽思西戌日，凭堞待传烽。
辛丑正月三日雪
作者：陆游
朝代：宋

开岁尚残冬，佳哉雪意浓。润归千里麦，声乱五更钟。帘隙收初密，墙隅积已重。龙团笑羔酒，狐腋袭驼茸。危槛临欹竹，幽窗听堕松。忽思西戍日，凭堞待传烽。
辛酉冬至
作者：陆游
朝代：宋
体裁：五言律诗

今日日南至，吾门方寂然。家贫轻过节，身老怯增年。毕祭皆扶拜，分盘独早眠。惟应探春梦，已绕镜湖边。
辛酉除夕
作者：陆游
朝代：宋

衰境遇白鸡，自分堕幽墟。造物偶见宽，俯仰复岁除。骎骎迫耄期，凛凛无根株。孰知尚坚顽，壮者有不如。铜瓶垂碧井，手自浸屠苏。松煤染兔颖，秉烛题桃符。登梯挂钟馗，祭灶分其馀。僮奴叹我健，却立不敢扶。新春无五日，节物倾里闾。罗幡插纱帽，一醉当百壶。
辛酉除夕
作者：陆游
朝代：宋

衰境遇白鸡，自分堕幽墟。
造物偶见宽，俯仰復岁除。
骎骎迫耄期，凛凛无根株。
孰知尚坚顽，壮者有不如。
铜瓶垂碧井，手自浸屠苏。
松煤染兔颖，秉烛题桃符。
登梯挂钟馗，祭竈分其余。
僮奴嘆我健，却立不敢扶。
新春无五日，节物倾里闾。
罗旛插纱帽，一醉当百壶。
辛酉除夕
作者：陆游
朝代：宋

衰境遇白鸡，自分堕幽墟；造物偶见宽，俯仰复岁除。駸駸迫耄期，凛凛无根株，孰知尚坚顽，壮者有不如。铜瓶垂碧井，手自浸屠苏；松煤染兔颖，秉烛题桃符；登梯挂锺馗，祭灶分其余，僮奴叹我健，却立不敢扶。新春无五日，节物倾里闾。罗旛插纱帽，一醉当百壶。
迁鸡栅歌
作者：陆游
朝代：宋

乌鸡买来逾岁年，庭中赤帻何昂然。吾孙初生畏晨唱，家人共议欲汝捐。鸟穷必啄奴岂惮，鸡卖将烹吾所怜。贵人贱畜虽古训，物理宁不思两全。旧栖况亦苦沮洳，新栅幸可图守坚。东园稍去房奥远，挟雌将雏从此迁。竹箪朝暮有余粒，瓦缶亦自盛清泉。喈喈风雨守汝职，腷膊勿恤惊吾眠。
迁鸡栅歌
作者：陆游
朝代：宋

乌鸡买来逾岁年，庭中赤帻何昂然。
吾孙初生畏晨唱，家人共议欲汝捐。
鸟穷必啄奴岂惮，鸡卖将烹吾所怜。
贵人贱畜虽古训，物理宁不思两全。
旧栖况亦苦沮洳，新栅幸可图完坚。
东园稍去房奥远，挟雌将雏从此迁。
竹箪朝暮有余粒，瓦缶亦自盛清泉。
喈喈风雨守汝职，腷膊勿恤惊吾眠。
迁鸡栅歌
作者：陆游
朝代：宋

乌鸡买来逾岁年，庭中赤帻何昂然。吾孙初生畏晨唱，家人共议欲汝捐。鸟穷必啄奴岂惮，鸡卖将烹吾所怜。贵人贱畜虽古训，物理宁不思两全。旧栖况亦苦沮洳，新栅幸可图完坚。东园稍去房奥远，挟雌将雏从此迁。竹箪朝暮有馀粒，瓦缶亦自盛清泉。喈喈风雨守汝职，腷膊勿恤惊吾眠。
迂拙
作者：陆游
朝代：宋

迂拙宜归早，乘除得死迟。老稀朝市梦，穷足道途诗。哗世无它技，忘怀自一奇。故溪幽绝处，惟许白鸥知。
迂拙
作者：陆游
朝代：宋

迂拙宜归早，乘除得死迟。
老稀朝市梦，穷足道途诗。
譁世无它技，忘怀自一奇。
故溪幽绝处，惟许白鸥知。
过东滩入马肝峡
作者：陆游
朝代：宋

书生就食等奔逃，道路崎岖信所遭。
船上急滩如退鷁，人缘绝壁似飞猱。
口夸远岭青千叠，心忆平波绿一篙。
犹胜溪丁绝轻死，无时来往驾艚。
过东滩入马肝峡
作者：陆游
朝代：宋

书生就食等奔逃，道路崎岖信所遭。船上急滩如退鷁，人缘绝壁似飞猱。口夸远岭青千叠，心忆平波绿一篙。犹胜溪丁绝轻死，无时来往驾（舟加同）艚。
过东邻归小憩
作者：陆游
朝代：宋
体裁：五言律诗

篮舆过邻曲，绿野喜新晴。暖日生花气，丰年入碓声。筑陂乡竭作，买犊户深耕。归舍还寻睡，残书傍枕横。
过东？滩入马肝峡
作者：陆游
朝代：宋

书生就食等奔逃，道路崎岖信所遭。船上急滩如退鹢，人缘绝壁似飞猱。口誇远岭青千叠，心忆平波绿一篙。犹胜溪丁绝轻死，无时来往驾？艚。
过东�滩入马肝峡
作者：陆游
朝代：宋
体裁：七言律诗

书生就食等奔逃，道路崎岖信所遭。船上急滩如退鹢，人缘绝壁似飞猱。口誇远岭青千叠，心忆平波绿一篙。犹胜溪丁绝轻死，无时来往驾�艚。
过东𤃩滩入马肝峡
作者：陆游
朝代：宋

书生就食等奔逃，道路崎岖信所遭。
船上急滩如退鹢，人缘绝壁似飞猱。
口夸远岭青千迭，心忆平波緑一篙。
犹胜溪丁绝轻死，无时来往驾𦨴艚。
过修觉山不果登览
作者：陆游
朝代：宋

前日泛江时，雨昏失南山。今日迎我马，䰀鬌拥髻鬟。白塔映朱阁，间见青林间。问我岂忘之，扬鞭亟西还。西还亦聊尔，行矣来凭栏。扰扰红尘中，岂无一日闲。会复赓此诗，大书榜其颜。但恐厄风雨，清游天所悭。
过修觉山不果登览
作者：陆游
朝代：宋

前日泛江时，雨昏失南山。
今日迎我马，䰀鬌拥髻鬟。
白塔映朱阁，间见青林间。
问我岂忘之，掦鞭亟西还。
西还亦聊尔，行矣来凭栏。
扰扰红尘中，岂无一日闲。
会復赓此诗，大书榜其颜。
但恐厄风雨，清逰天所悭。
过修觉山不果登览
作者：陆游
朝代：宋

前日泛江时，雨昏失南山；今日迎我马，＊鬌拥髻鬞。
白塔映朱阁，间见青林间。
问我岂忘之，扬鞭亟西还。
西还亦聊尔，行矣来凭栏。
扰扰红尘中，岂无一日闲。
会复赓此诗，大书榜其颜。
但恐厄风雨，清游天所悭。
过六和塔前江亭小憩
作者：陆游
朝代：宋

断岸孤亭日暮时，栏边聊试葛巾欹。偶观挂席乘潮快，便觉悬车纳禄迟。痛饮相如无奈渴，清言叔宝不胜羸。年来亲友凋零尽，惟有江山是旧知。
过六和塔前江亭小憩
作者：陆游
朝代：宋

断岸孤亭日莫时，栏边聊试葛巾攲。偶观挂席乘潮快，便觉悬车纳禄迟。痛饮相如无奈渴，清言叔宝不胜羸。年来亲友凋零尽，惟有江山是旧知。
过六和塔前江亭小憩
作者：陆游
朝代：宋

断岸孤亭日莫时，栏边聊试葛巾欹。
偶观挂席乘潮快，便觉悬车纳禄迟。
痛饮相如无奈渇，清言叔宝不胜羸。
年来亲友凋零尽，惟有江山是旧知。